text:
Monday, September 15, 2014
दिव्या (क. नन्द विलास राय)
नन्द विलास राय ::
दिव्या
निर्मली टीशनक पाछू, रेलबे परिसरेमे गुरु-चेलाक खेल भऽ रहल छल। गुरू लूंगी आ झोलंगा जकाँ कुरता पहिरि हाथमे डमरू नेने छला। लगभग दस बर्खक बालक चेला छल। ओकर समुच्चा देह कपड़ासँ झाँपल छल। चारू दिससँ लोक ठाढ़ भऽ खेलक मजा लेबए लेल तैयार छल। गुरु डमरू बजा चेलासँ पुछलखिन-
“बोल चेला की हाल-चाल छौ?”
चेला जवाब देलक-
“गुरुजी, हमर हाल-चाल एकदम टनाटन अछि। अहाँ अपन कहू।”
गुरु कहलखिन-
“हमहूँ ठीक छी। अच्छा ई बता अखनि तों छेँ केतए।”
चेला बाजल-
“अखनि हम बरही गाममे छी।”
गुरु-
“ई बरही गाम केतए छै?”
चेला-
“बरही गाम नेपाल अधिराज्यक सप्तरी जिलामे पड़ै छै। राजविराजसँ लगधग तीन किलोमीटर दछिन। बरही गामसँ उत्तर पछिमी कोसी नहर छै।”
गुरु-
“अच्छा ई बता ओतए की कऽ रहल छेँ।”
चेला-
“विदेह इन्टरनेट पत्रिकामे खबरि जुटाबक समदियाक काज करए लगलौं हेन। नेपालक दौरापर छी।”
गुरु-
“तँ बरही गाममे एहेन काेन घटना भेलै जे तों बरही गाममे छेँ।”
चेला-
“घटना अथवा दुघर्टना तँ नै भेलै मुदा एकटा नव चीज जरूर भेलै।”
गुरु-
“काेन नव चीज भेलै हेन, कनी फरिछा कऽ बाज।”
चेला-
“बरही गाम सप्तरी जिलाक सदरमुकाम राजविराज बजारक लग रहितो मुख्य रूपसँ किसानक गाम छी। पश्चिमी कोसी नहरिसँ दछिन छै। सिचाईक भरपुर साधन रहैक कारण गरमा धान आ अगहनी धानक उपज बड़ नीक होइ छै।”
गुरु-
“कोन खेती गिरहस्तीक गप शुरू कऽ देलँह। नव बात जे भेलै से बाज ने।”
चेला-
“हम सभ गप फरिछा कऽ कहै छी। अहाँ धैर्यसँ सुनू। बरही गाममे रूपलाल नामक एकटा किसान छथि। हुनका एकटा बेटा आ एकटा बेटी छन्हि। बेटाक नाओं विवेक अछि। आे विराटनगर अस्पतालमे पेथोलौजिष्ट छथि। अपन प्राइवेट जाँच-घर सेहो रखने छथि। रूपलालक बेटी दिव्या बी.ए. पास कऽ राजेविराजमे बी.एड. कऽ रहली हेन।”
गुरु-
“कोन आहे-माहेक कथा पसारि देलँह से नै जानि। हम कहै छियौ नव बात बता।”
चेला-
“एतएसँ शुरू होइत अछि नव बात। अखनि हम नव बात जे भेल तेकर पृष्ठभूमिमे चलि रहल छी। अहाँ कनी धैर्यसँ सुनियौ।”
गुरु-
“अच्छा बता। आब हम बीचमे नै टोकबौ।”
चेला-
“हँ तँ हम कहैत रही जे रूपलालक बेटी जेकर नाओं दिव्या छी, राजेविराजमे बी.एड. कऽ रहली हेन। साल भरि पहिने दिव्याक बिआहक बात-चीज ठील्ला गामक रामअवतारक बेटाक संग चलल। रामअवतारक बेटा अनिल भोपालमे इंजीनियरिंग कऽ पढ़ाइ कऽ रहल छला। दस लाख नेपाली टकामे बात पक्का भऽ गेल छल। दुनू दिससँ छेका-छुकी सेहो भऽ गेलै। छह महिना पहिने अनिल इंजीनियरिंगक डिग्री लऽ भोपालसँ नेपाल आएल। दूर संचार विभागमे भैकेन्सी भेल। ओहो आवेदन देलक।
अनिलक पिताजी रामअवतार तेज आदमी अछि। ओ दौग-धूप केलक। चारि लाख टका घूस मांगलकै। रामअवतार दौगल बरही आएल। रूपलालकेँ कहलखिन- अहाँ जमाएकेँ नौकरी भऽ रहल अछि। चारि लाख टका घूस लगै छै। अहाँ दस लाख टका जे बिआहमे देब तइमे सँ चारि लाख टका अखनि दऽ दिअ। बाँकी छह लाख टका बिआहसँ दस दिन पहिने दऽ देब। जमाएकेँ नोकरी भऽ जाएत तँ बेटी रानी भऽ कऽ रहत। रूपलाल विवेककेँ फोनपर सभ बात बतौलखिन। विवेक कहलकनि, ठीक छै, अहाँ रामअवतार बाबूकेँ विराटनगर भेज दियौ। हम चारि लाख टका दऽ देबनि। रामअवतार विराटनगर जा विवेकसँ चालि लाख टका आनि बेटाकेँ संग कऽ काठमाडू गेला। घूस दऽ बेटाकेँ नोकरी लगौलनि।
गुरु बजला-
“अच्छा, ई बता दिव्याक बिआह रामअवतारक बेटा अनिलसँ भऽ गेल ने।”
चेला-
“असलका गप तँ आब सुनाबै छी। कनी धियानसँ सुनियौ ने। आइसँ दस दिन पहिने रूपलाल अपना भातीजकेँ संग कऽ ठील्ला पहुँचला। रामअवतारकेँ बिआहक दिन पक्का करैले कहलखिन। ओ तीनटा दिनक प्रस्ताव रामअवतार लग रखलनि। आ कहलखिन अही तीनू दिनमे जे दिन अहाँकेँ सहुलियत हुअए से दिन तँइ करि लिअ। ढौआ जे बाँकी अछि ओ नगद लेब आकि चेक, सेहो कहि दिअ।”
रामअवतार कहलखिन-
“यौ रूपलाल बाबू, हमरा बेटाक भठियन गामबला पनरह लाख टका नगद, एकटा पल्शर मोटर साइकिल आ पाँच भरि सुन दऽ रहल अछि। अहाँक बेटीसँ हमरा बेटाक बिआहक गप पक्का अछि। अहाँ अनिलक नोकरी लेल चािर टका देने छी। तँए अहाँसँ मात्र पनरह लाख टकेटा लेब। गाड़ी आ सुन छोड़ि देब। जँ अहाँ पनरह लाख टकापर बिआह करैले तैयार छी, तँ फागुन दस गतेक दिन पक्का भेल। हमरा नगद टका दी अथवा चेक दी, हम सभमे तैयार छी। अहांकेँ जइमे सुविधा हुअए से करब।”
तैपर रूपलाल बजला-
“अहाँसँ तँ हमरा दसे लाखपर बात भेल अछि। आब अहाँ मन नै बढ़ाउ। हम बँकियौता छह लाख टकाक चेक भातीज मार्फत भेज देब।”
रूपलालक गप सुनि रामअवतार तैशमे बजला-
“जँ हमरा बेटाक संग अहाँकेँ अपना बेटीक बिआह करबाक अछि तँ मोल-मोलाइ छोड़ू आ पनरह लाख टकामे बात पक्का करि तीन दिनक भीतर बाँकी एबारह लाख टका पहुँचाउ। नै तँ कुटुमैती नै हएत। अहाँ चारि लाख टका हम अगिला महिनामे आपस कऽ देब।”
आब तँ रूपलाल झमा गेला। आँखिक आगू अन्हार पसरि गेलनि। किछु फुड़बे ने करनि।
गुरु फेर टोकलखिन-
“अँइ रौ चेला, ई रामअवतार तँ बड़ नीच आदमी बुझाइत अछि।”
चेला बाजल-
“आगू सुनियौ ने।”
गुरु-
“अच्छा कह, आगू की भेलै।”
चेला कहए लगल-
“कनीकालक बाद रूपलाल अपनाकेँ सम्हारैत बजला, ठीक छै हम गाम जाइ छी। बेटासँ विचार करब। ओ जे कहत सएह करब।”
रूपलाल आपस गाम आबि गेला। मुँहक उदासी देखि हुनकर पत्नी बूझि गेली जे शाइत दिन पक्का नै भेल। कोनो झंझट लगि गेल। दिव्या राजविराजसँ पढ़ि कऽ आपस नै आएल छेली। रूपलाल सभ बात पत्नीकेँ बतौलखिन। पत्नी कहलकनि, विवेकसँ फोनपर गप करू। तैपर रूपलाल बजला, अखनि तँ ओ क्लिनिकपर हएत रातिमे निचेनसँ गप करब। रूपलाल दुनू परानी रातिमे खेबो ने केलनि।
रातिमे रूपलाल मोबाइलपर विवेकसँ गप करए लगला। गप करिते-करिते ओ कानए लगला। जखनि ओ बेटासँ मोबाइलपर गप करै छला, तखनि दिव्या अपना कोठरीमे पढ़ै छेली। कोनो गपक पता नै छेलनि। जखनि पिताजीकेँ कानब सुनली तखिन कान पाथि कऽ सभ गप सुनए लगली। सभ गपक थाह लगि गेलनि जे पिताजी फोनपर किए कनै छथि। दिव्याकेँ भरि राति नीन नै भेलै। ओ भरि राति सोचिते रहली। रामअवतार केते नीच आ कमीना अछि। चारि लाख टका हमरे बाबूजी सँ लऽ घूस दऽ बेटाकेँ नोकरी दियौलक। आइ बेटा नौकरी करए लगलनि तँ मन बढ़ि गेलनि। पाँच लाख टका बेसी कऽ हमरा बाबूजी सँ मंगै छथिन। एहेन नीच आ लोभी मनुखक बेटासँ हम अपन बिआह किन्नौं ने करब, चाहे जिनगी भरि कुमारिए किए ने रहि जाइ।
गुरु फेर बजला-
“वाह! वाह! दिव्या बड़ नीक बात सोचलक।”
चेला बाजल-
“आगू सुनियौ ने।”
गुरु-
“अच्छा सुना।”
चेला कहए लगल-
“विवेक फोनपर पिताजीकेँ कहलकनि, बाबू अहाँ जुनि कानू। हमरा एकेटा बहिन अछि दिव्या। अहाँक पएरक कृपासँ हम चारि-पाँच हजार टका डेली कमाइ छी। की करबै रामअवतार बाबूकेँ लोभ भऽ गेलनि। हम पाँच लाख टका आरो देबै। अहाँ शुक्र दिन रामअवतार बाबूकेँ बरही बजा लियौ। हम नगद एगारह लाख गिन देबै। चारि लाख तँ देनैहिए छियनि। शुक्र दिन साँझ धरि हमहूँ गाम पहुँच जाएब।”
शुक्र दिन साँझमे रामअवतार बरही पहुँचला। सोचने रहथि जे नगद ढौआ देता तँ राजेविराज नेपाल बैंक लिमिटेडमे ड्राफ्ट बनबा लेब। नगद ढौआ लऽ जाइमे खतरा अछि। साँझमे विवेको गाम पहुँचला।
खेनाइमे रामअवतारकेँ खूब सुआगत भेलनि। तरूआ, भुजुआक अलाबे खस्सीक मासु सेहो रहए। मुदा दिव्या एकदम गुमशुम।
शनि दिन दस बजे रामअवतारकेँ पराठा आ अल्लुक भुजिया, हलुआ, सेबैक खीर आ रसगुल्लाक जलखै खुआएल गेल। जलखै करा एकटा कोठरीमे विवेक, रामअवतार आ रूपलाल बैसला। विवेक पुछलकनि-
“ढौआ केना लऽ जेबै?”
तैपर रामअवतार कहलखिन-
“ढौआ दऽ दिअ आ अहाँ चलू राजविराज, नेपाल बैंकमे ड्राफ बनबा देब।”
तैपर विवेक बजला-
“आइ तँ शनि छी। छुट्टीक दिन छी। बैंक बन्न हएत।”
रामअवतार बजला-
“अच्छा अहाँ टका गिन कऽ दिअ। हम समधीकेँ संग कऽ ठील्ला चल जाएब। दू गोटे रहब तँ डर कम रहत।”
विवेक आलमारी खोलि रूपैआ निकालि गिन कऽ रामअवतारकेँ देबए लगला आकि हहाएल-फुहाएल दिव्या पहुँच कऽ बजली-
“रूकू भैया, रूकू। रूपैआ राखू। हम एहेन लोभी आ कमीना आदमीक बेटासँ अपन बिआह किन्नौं नै करब। चाहे जिनगी भरि कुमारि किएक ने रहि जाइ।”
दिव्याक गप सुनि, सभ कियो अवाक् भऽ गेल। विवेक आ रूपलाल समझाबैक परियास केलनि तँ दिव्या अपना हाथमे एकटा शीशी देखबैत कहलकनि-
“ऐ शीशीमे जहर छी। जँ अहाँ सभ जिद्द करब तँ हम जहर पीब लेब।”
रामअवतार बाबू दिस घूमि बजली-
“सुनू रामअवतार बाबू, अहाँ हमरा बाबूजीसँ चारि लाख टका लऽ गेल छी। जाबे धरि चारि लाख टका आपस नै करब अहाँ बरहीसँ आपस ठील्ला नै जा सकै छी।”
गुरु डमरू बजबैत नाचए लगला। थोड़े काल नाचि बजला-“बड़ नीक बड़ सुन्नर। दिव्याकेँ बहुत-बहुत धैनवाद।”¦¦¦
Subscribe to: Post Comments (Atom)


c: text/html

text:
अगस्त मे बाढ़ जुडत ग्रीड स, मार्च 14 स देत बरौनी बिजली
पटना । उत्तर बिहार आ खास क मिथिला क्षेत्र लेल सुखद समाद। विद्युत कंपनी आ एनटीपीसी क संयुक्त उपक्रम कांटी बिजली उत्पादन निगम लिमिटेड क 110 मेगावाट क इकाई स बुधदिन 60 मेगावाट बिजली क उत्पादन भेल। एक सप्ताह मे एहि ठाम स 90 स 100 मेगावाट बिजली उत्पादन हुए लागत। कांटी थर्मल पावर क दोसर 110 मेगावाट क इकाई स दिसंबर तक उत्पादन शुरू हेबाक संभावना अछि। कांटी बिजली उत्पादन निगम मे 390 मेगावाट (1952) क इकाई लगेबाक प्रक्रिया शुरू भ गेल अछि आ 500 मेगावाट क एकटा इकाई लगेबाक प्रस्ताव पर काज चलि रहल अछि। उत्पादन खर्च मे वृद्धि भेलाक कारण स कांटी स 2003 मे बिजली उत्पादन बंद क देल गेल छल। फेर जनवरी 2008 मे एकटा इकाई स उत्पादन शुरू भेल आ नवंबर 2011 मे जीर्णोद्धार क नाम पर बंद क देल गेल। एक वर्ष विलंब स बिजली उत्पादन शुरू कैल गेल अछि। एनटीपीसी क बाढ़ थर्मल पावर क इकाई संख्या चार स दिसंबर 2013 तक बिजली उत्पादन शुरू भ जाएत। 660 मेगावाट क एहि इकाई मे बिहार क हिस्सेदारी 50 प्रतिशत अछि। ओकर छह मास बाद दोसर इकाई स उत्पादन शुरू होएत। बाढ़ थर्मल पावर अगस्त माह क अंत तक ग्रिड स जुड़ल जाएत। कमर्शियल उत्पादन दिसंबर स होएत। अगस्त क बाद एहि ठाम स बिजली उत्पादन क शुरूआत भ जाएत। बरौनी थर्मल पावर 220 मेगावाट 2014 क मध्य तक उत्पादन शुरू क देत। एहि ठाम 500 मेगावाट (2502) क नव इकाई लगेबाक प्रक्रिया चलि रहल अछि। जापान सेहो एहि ठाम 250 मेगावाट क एकटा इकाई लगेबा लेल तैयार अछि। 2014 क मध्य स 1010 मेगावाट बिजली मार्केट स भेटत। एहि संबंध मे समझौता भ चुकल अछि। केन्द्रीय सेक्टर मे बिहार क हिस्सेदारी 2034 मेगावाट भ गेल अछि। राज्य सरकार क प्रयास अछि जे 2015 तक कम स कम चारि हजार मेगावाट बिजली राज्य मे आपूर्ति हो। चौसा मे सतजल जल निगम 1320 मेगावाट क उत्पादन केन्द्र लगा रहल अछि। पीरपैती आ कजरा मे बिजली उत्पादन केन्द्र लगेबा लेल एजेंसी तय करबाक प्रक्रिया चलि रहल अछि। एकर संगहि नवीनगर मे बिजली उत्पादन केन्द्र लगेबाक काज चलि रहल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa

robotstxt: allowed

filter: keep


text:
अपन मिथिला/ २९ साउन, रौतहट । भारी वर्षाकेँ कारण पानि से भरल रौतहटमें गाड़ी डूबिके गर्भवतीसहित ६ गोटेकेँ मौत भेल अछि ।
प्रसुतीके लेल लौकाहासे राजपुर अस्पतालमें जारहल जीप बाइढ रोड़ कटान केने से जानकारी नै भेला से गाड़ी डुबल छेल । राजपुर अस्पताल से सय मिटर दूरी में भोर के ३ बजे करीब भारतीय नम्बरके जीप डुबला से गर्भवती महिलासहित ६ गोटे के मौत भेल प्रहरी उपरिक्षक यज्ञ विनोद पोखरेल जानकारी करौने अछि ।
मौत भेल चारगो पुरुष आ दूटा नारी अछि । जीपके चालक आ एक आदमीके ज्यान बचाबै में सफल भेल स्थानीय आरजु आलम बतौलक ।
चार दिन से भेल भारी वर्षाके कारण एल बाइढसे रौतहट पूरा रुपसे डुबानमें परल अछि। २०५० सालमा एल बाइढ से बड़का एहि बेरि बेसी जिल्लाकेसभ गाँउपालिका आ तिनटा नगरपालिका पानि से भरल अछि।
झाँझ, बागमती, लाल बकैया आ चादी नदीमें एल बाइढसे गौर, गरुडा आ चन्द्रपुर नगरपालिका सही डुबानमें परल अछि।
बीतलराति गरुडा सदरमुकाम गौरमें बाइढके पानि घुसल अछि । गौरके मुख्य सडकमें ४ फिटतक पानि भरल अछि आ जिल्ला प्रहरी कार्यालय, सशस्त्र प्रहरीके कार्यालय ई सभ साथ मे प्रहरी युनिट सेहो डुबानमें परल अछि ।
आधा दर्जन से बेशी ठाम में तटबन्ध टुटला अछि
लालबकैया नदीके बहाव उच्चबिन्दुमें पुगल करुनिया आ देवाहीसहितके आधा दर्जन ठाम तटबन्ध कटान भेल अछि । गौर चन्द्रनिगाहपुर सडकखण्डके सखुअवामा सेहो बाइढीसे १० मिटर सडक कटान भेल प्रहरी उपरीक्षक पोखरेल जानकारी देने अछि ।
शनिदिन बाँध टुटला से एल बाइढ देवाही वडा नंं ८ के एक घरमें २०० गोटे से बेसी स्थानीयलके अखुनो तक उद्धार नै सकल अछि । सुरक्षित ठाम में लजाय में कठिन भेल प्रमुख जिल्ला अधिकारी उद्धवबहादुर थापा जानकारी देने अछि ।
एनी परोहा गाउँपालिका स्थित करुनिया गाउँ नजिक रहल लाल बकैया नदीको पूर्वी बाँध आय टुटला से ओहि आसपास अवस्था सेहो कष्टकर बनल अछि । गौर गंगापिपरा सड्क खण्डके दुर्गा भगवती गाउँपालिकाके सडक बाइढके कारण बीतल राति से बन्द भेल अछि और मत्सरी, पचरुखी, सरुअठा, गंगापिपरा, भलोहिया, बडहर्वा लगायतके गाउँसभ में बाइढीके पानि से एक सौ से बेसी घर डुवानमें परल अछि । परोहा गाउँपालिकाके बसन्तपटी, इनरवारी, इशनाथ गाउँपालिकाके बन्जरहा, औरैया, बैरिया, राजपुर, बौधीमाई, गुजरा, माधवनारायण, गढिमाई, वृन्दाबन, विजयपुर, कटहरिया सहित गरुडा नगरपालिकाके सभ वडा, चन्द्रपुर नपाके कुछ वडा सभ क्षेत्र डुवानमें परल अछि । गौर चन्द्रनिगाहपुर आ पूरब पश्चिम राजमार्गमें यातायात पूर्ण रुपमें बाइढके कारण बन्द भेल अछि।
बाइढमें फसल सभ के उद्दार करैके लेल नेपाली सेना, नेपाल प्रहरी, सशस्त्र प्रहरीके नाउ के साथ पौडीबाज टोली जिल्लाके बहुत ठाम पठोने से काफी नै भेल अछि ।


text:
देश के अपन तरहक एकटा पहिल योजना बिहार मे लागू होए जा रहल अछि. अगर ई योजना सफल रहल तं देश-विदेश मे दोसर सरकार सेहो एकरा अपना सकैत अछि. एहि योजना सं बिहार एक बेर फेर अगुआ बनि कs उभरत.
योजना अछि राज्य के कोनो आदमी के भूख सं नहि मरय देबय के. ओहन सभ गरीब लोक जिनका पास खाय-पीबय लेल किछ नहि छनि. सरकार हुनका अपना दिस सं खाय-पीबय लेल
मुफ्त मे अनाज देत.
मुख्यमंत्री नीतीश कुमार जीक ई मह्त्वाकांक्षी योजना अछि. एहि योजना मे आब गरीब लोक के पेट भरय के जिम्मेदारी सरकार के होएत. ई योजना 'मुख्यमंत्री अन्नकलश योजना 2011 ' के नाम सं शुरू भ सकैत अछि.
अगर सभ किछ नीक रहल...काज पूरा भ गेल त मुख्यमंत्री नीतीश कुमार एहि बातक घोषणा बिहार दिवस के मौका पर करि सकय छथिन्ह. बिहार के सभ लोक के एहि योजना के समर्थन करबाक चाही. सहयोग देबाक चाही.
एहि योजना मे जे कोनो आदमी आ परिवार के पास खाय-पीबय लेल किछ नहि होएतन्हि... पंचायत... जिला प्रशासन के तरफ सं तुरंत हुनका अनाज देल जएतन्हि. राज्य मे अखन एहन लाखों लोक छथिन्ह जिनका दू टाइम के खाना नसीब नहि छनि.
अखन के मुताबिक अगर योजना लागू भेल त गरीब... बेसहारा... बेआसरा लोक के मुखिया के तरफ सं हफ्ता मे 10 किलो अनाज मिलतन्हि. अगर तखनो हुनकर आओर परिवार के पेट नहि भरय छनि त बीडीओ साहेब 40 किलो महीना के हिसाब सं अनाज देथिन्ह.
अगर तखनो भरण-पोषण नहि होए छनि त डीएम साहेब कोनो दोसर उपाय करथिन्ह जेहि सं हुनकर भूख मिट सकय. एतेक भेलाह के बादहुं कोनो आदमी के भूख सं मौत होएत अछि त एकरा लेल मुखिया... बीडीओ आओर डीएम जिम्मेदार होताह.
भ सकैत अछि जे एहि योजना के किछ लोक अनुचित लाभ...फायदा सेहो उठएताह. मुदा एहन लोक के अन्न के चोरी तं कोनो मानसिक रूप सं दरिद्रे करि सकैत अछि. आओर ओहि दरिद्र के कहिओ पेट नहि भरि सकैत अछि.
लागू भेलाह पर अहां सभ सेहो एहि योजना मे सहयोग करिऔ. दान-धर्म करु. दान-धर्म नहि करि सकय छी त एहि
योजना के अमल होए पर नजर राखु जेहि सं एकर कोनो दुरुपयोग नहि भ पाबय.
ई योजना अहांक...हमर बिहार के तस्वीर बदलि क राखि देत. बस एकरा ईमानदारी सं लागू करय के जरूरत अछि. अहां सभ के मुखिया...बीडीयो आओर डीएम पर नजर राखय के जरूरत अछि.


text:
अहां हम सभ देश- विदेश...गाम-घर के खबर तं पेपर...पत्रिका...टीवी और रेडियो पर पढ़ि...देख-सुनि लैत छी. मुदा कि अहां सभ एहि बात पर गौर करलौं जे मीडिया सं जुड़ल खबर आम लोक के पहुंच सं बड़ दूर रहैत अछि.
एहि बारे मे लोक के किछ नहि पता चलैत अछि जे मीडिया मे कि भs रहल अछि. कार्यपालिका...विधायिका...न्यायपालिका के जकां पत्रकारिता के भीतरक हलचल आम लोक के भनक नहि लगैत अछि.
एहन नहि अछि जे मीडिया सं जुड़ल बाहर नहि अबैत अछि. आबैत अछि मुदा ओकरा
आम लोक नहि जानि पाबय छथिन्ह. आब मीडिया सं जुड़ल कइटा साइट आबि गेल अछि.
ओहि मे मीडिया खबर... भड़ास ... मीडिया मीमांसा... विस्फोट... छपास... जनसत्ता एक्सप्रेस... मीडिया मोर्चा आओऱ मीडिया सरकार जकां कइटा साइट अछि. अहां सभ एहि साइट पर जाsक मीडिया सं जुड़ल खबर देख सकय छी.
मुदा कई बेर एहन होएत अछि जे अहां सभ साइट पर नहि जा पाबय छी. एहि के कारण कइटा खबर नहि मालूम भ पाबैत अछि. अहां खबर सं अनजान बनल रहैत छी.
मीडिया सं जुड़ल लोक के लेल ई बड़ जरूरी रहैत अछि जे ओ मीडिया के हलचल सं अवगत रहि. नहि तं कई बेर मीडिया के हॉट टॉपिक के चर्चा सं अहां बेखबर रहि जाएत छी.
अहां सभ एहि लिंक... ब्लॉग के बुकमार्क क लिअ... आ फेर एड फेवरिट क लिअ. जेहि सं बेर-बेर पूरा लिंक लिखय के जरूरत नहि पड़त. एहि ब्लॉग पर अहां के भड़ास... मीडिया खबर... एक्सचेंज 4 मीडिया... छपास सभ एकहि ठाम पढ़ि सकय छी.
एहि ब्लॉग मे अहां के तमाम मीडिया साइट के टॉप 5 स्टोरी...खबर मिल जाएत. ओहि साइट पर नवका खबर डलाएते एहिठाम अपडेट भ जाएत. एहि सं अहां कोनो खबर सं अनजान नहि रहब.
जे खबर अहां के पढ़य के होए ओहि खबर के क्लिक करू आओर ओहि खबर के पढ़ि लिअ. एहि ब्लॉग के साइड मे मीडिया सं जुड़ल किछ काजक लिंक सेहो देल गेल अछि.
तं एहि ब्ल़ॉग पर जाsक ...बुकमार्क कs मीडिया सं जुड़ल रहुं.
हमर ईमेल:-info@hellomithilaa.com


text:
Sunday, August 10, 2014
चोरक चोरबती (बाल साहित्य)
चोरक चोरबती
आने दिन जकाँ आत्मानन्द बाबा दिन लहसिते अपन काज उसारि, दिशा-मैदानसँ आबि दरबज्जाक आँगनमे सोंफ बीछा बैसिते रहथि आकि सुगिया दादी चाह नेने आगूमे ठाढ़ भेली। गर लगा कऽ बैसिते (गरक माने ई भेल आत्मानन्द बाबा बिछानक एक छोरपर बैसि आगू दिस तकैत अगिला छोर बच्चा सभले छोड़ि देलखिन) हाथमे चाहक गिलास धड़बैत दादी ई सोचि ठाढ़ भऽ गेली जे किछु खगता हेतनि तँ बजबे करता, तइ सुनैले। मुदा सभ काजक गर देखि बाबा चुपे रहला। बतलग्गू रोग तँ धेने नै छन्हि जे अनका जकाँ अनेरो किछुसँ किछु बजैत रहलौं। िकछु समए अँटकला पछाति दादी बूझि गेली। आँगन दिस घूमि गेली। तेतबेमे टोलक इस्कुलिया धिया-पुता एकाएकी आबए लगल। बाबाकेँ चाह पीबैत देखि आगूमे, बाबा दिस घूमि-घूमि बैसैत गेल। अँगनाक डेढ़ियापर अबिते सुगिया दादी पाछू उनटि तकली तँ चारि-पाँचटा बच्चा देखि मन मुस्कीयेलनि। मुस्कीयेलनि अपन निअमित काजपर। जँ कनीओं बिलम होइतए तँ अगिला काजमे बुड़हाकेँ बाधा होइतनि किने? जेकर भागी के बनैत? अपन पतिव्रत निअम मनमे जगलनि। जगिते ठोर पटपटेलनि-
“पतिव्रत काजक रूपमे नै मात्र लोक शब्दक रूपमे बुझैए।”
मुदा लगले जेना कियो ठोंठ पकड़ि कऽ दाबि देलकनि, तहिना ठोरक पटपटी बन्न भेलनि। आँगनक ओसारपर बैसि चाह पीबए लगली।
चाह पीबिते बाबाक मन खनहन भेलनि। खनहन मन खनखनेलनि-
“संच-मंच भऽ बैइसै जाह। जेकरा जे बुझैक हुअ से बेराबेरी बजै जाह।”
कहिते आत्मानन्द बाबाक मनमे उठलनि जे अखनि बाल-बोधक बीच छी, अखुनके रोपल आकि सीखल बात ने जिनगीक बेसी समए पकड़त। माने ई जे दुनियाँमे हजारो-लाखो किताब पढ़निहारकेँ आदि अक्षर अ-आ होइ छै, जे जहियासँ जनम लइए तहियासँ मरै बेर तक, मरैए बेर किए कहबै तेकर पछातिओ तँ रहिते अछि। तँए जेहेन बात अखनि कहबै तेहने हेतै। जेकर फला-फलक भागी भेने नीक-अधला सुनए पड़त। जहिना जगरनाथ बाबा आ बैजनाथ बाबाक डोरी लगिते मन छटपटए लगैए जे कखनि जा कऽ दर्शन करी, तहिना बच्चा सबहक मनमे उठल। अगुआ कऽ दस बर्खक गोविन्दा बाजल-
“बाबा, चोरक चोरबती केहेन होइ छै?”
गोविन्दाक प्रश्न सुनि बाबाक मनमे उठलनि, ‘चन्दा जुनि उगु आजुक राति।’ इजोतेसँ भकइजोतो आ अन्हारो जनमैए। गाेविन्दक जेहेन प्रश्न अछि ओकर उत्तर ओ सम्हारि सकत? मन सकपकेलनि। सकपकेलनि ई जे अपनो तँ मनक संकल्पक प्रश्न अछि। अपनो तँ अखनि तक ई नै निर्णए कऽ पेलौंहेँ, जे बच्चाक केहेन प्रश्नक उत्तर तत्काल देल जाए आ केहेन प्रश्नक उत्तर, खेत जकाँ जोति, कोड़ि बीआ छीटि छोड़ि दिऐ। अपनो तँ अखनि तक यएह ने करैत एलौं जे कोनो प्रश्नक उत्तर केकरो कहए लगलिऐ। चूक भेल, ई बात सत् जे दस बर्खक बच्चा होइ आकि बारह बर्खक, ओकर नमहर प्रश्नक उत्तर दसे-बारह बरख धरि देब नीक कि अधला? मन घोर-घोर हुअ लगलनि। मुदा जेना कियो धक्का मारलकनि तहिना चकोना होइत चौंकैत देखलनि तँ बूझि पड़लनि जे अखनि तँ बच्चा सबहक बीच छी। ओकरे मुँहक मूङकेँ ने मुङबा बना परसब। अपन जँ बँचल रहत तँ ओ पछाति बाँटब। दही-चीनी भोजक पछातिए बाँटब नीक होइ छै। जँ से नै होइ छै तँ अनेरे लोक किए पचताइए जे बेरक मारल बगूर तर। दुनू कँटाह। मुदा समए बलवान होइ छै, माछ-मासु छोड़ि बबाजी भेलौं जे बिलाइ जकाँ गोरस चाटब, से ले बलैया ओहो लोहे महिंसक भऽ गेल। मुदा कि करबै भाय, अपन हारल कनियाँक मारल जँ कियो बजबे करत तँ ओकरा नीक के कहत। कनियाँक मारब तक अबैत-अबैत आत्मानन्द बाबाक मन पोखरिक पानि जकाँ प्रज्ञ भेलनि। बजला-
“बाउ गोविन्द, तोहर प्रश्न बड़ हल्लुक आ बड़ झुझुआन बूझि पड़ैए मुदा उत्तर भारी अछि, से...।”
बाबाक प्रश्न सुनि सभ बच्चाक कान ठाढ़ भेल। साँझू पहरमे जहिना सभ नढ़िया पण्डित मिलि एक्के बेर अन्हारक हल्ला करैए तहिना सभ बच्चाक मनमे। मन पड़लनि जे केराक गाछक खोंइचा माने डपोरक डोरी बनैए, जइसँ कोनो वस्तु बान्हल जाइए, तहिना ने ओकर बिनु बूझल बातक डोरी बना बालो-बोधोकेँ बन्हैक जरूरत अछि। विचारमे एकरूपता एलनि। लगले मन घूमि डपोरक डोरी बनै केना छै, तइ दिस गेलनि। ऊपर जेते सूखल अछि ओतैसँ चीरि कऽ जीतहा चीरैत ने जड़िमे तोड़लो जाइए आ छोड़ौलो जाइए। मुस्की दैत बजला-
“बौआ सभ। आमक गाछीमे एकटा बगवार बती लऽ कऽ मचानपर सूतल रहै, अन्हार रातिमे चोर सभ आबि, पहिने ओकर बतीए चोरा लेलक आ पछाति ओकरे बतीकेँ हड़पि आमो बीछि लेलक आ बतीओकेँ हड़पि चोर बतीक मूड़न बिआह कऽ लेलक। तइ दिनसँ चोरक चोरबती गृहवासू भऽ गेल।”
बाबाक खिस्सा सुनि बच्चा सबहक बीच रंग-रंगक खेल पसरि गेल। कियो चोरक बुधियारीक हिसाब जोड़ए लगल जे केना भेल। तँ कियो जोड़ैत जे गुण भेल जे चोरबतीए चोरौलक। ओहेन सूतलकेँ तँ जाने छोड़ि देलक से गुण रहल। कियो बाबाक नजरिपर नजरि रखने जे बाबा असली जगरनाथ बाबक दर्शन करौलनि आकि ऊपरमे राखल झपनाक? जेना-जेना बाबाक नजरि आगू दिस खिड़नि तेना-तेना मनमे धिक्कार उठनि जे आगू तकक बात कहि देने अपन विचारो आ रस्तो बनौत। मुदा बाबाक मनक चटपटी देखि गोविन्द बूझि गेल जे बाबा किछु बाजए चाहै छथि, तइ बिच्चेमे अपन बात किए ने रखि दियनि। बाजल-
“बाबा, नीक जकाँ नै बूझि पेलौं जे अपने की कहलिऐ?”
गोविन्दक जिज्ञासा बाबा अँकलनि। आँकि कऽ गुलेतीक गोली जकाँ ठिकिआ कऽ बजला-
“बौआ गोविन्द, जेते दूर तक सुजोत चलैए, तेते दूर तक कुजोतो चलैए, केतौ-केतौ बेसीओ चलैए आ केतौ-केतौ कमो चलैए, मुदा से नै। वएह सुजोत कुजोतक बती बनि चोरबती बनि गृहवासू भऽ गेल।”
बाबाक बात सुनि अपन जिद्दपन धेने गोविन्द बाजल-
“बाबा, अखनि सुनलाहा भेल, आँगन जा जखनि ओकरा उचारब-विचारब, तखनि हँ-निहँस काल्हि कहब।”
गोविन्दक जिज्ञासा देखि आत्मानन्द बाबाक मनमे हौहटि-कलकलि कुरियबैत काल जकाँ सुआस पड़लनि। बजला-
“बाउ गोविन्द, काल्हिले काल्हि अछि। आइ ठीक छह किने?”
हँसैत गोविन्द बाजल-
“हँ बाबा।”
¦¦¦
६ अगस्त २०१४
Subscribe to: Post Comments (Atom)


text:
दरभंगा । मिथिला क महान अर्थशास्त्री राजा नरेंद्र सिंह क नारा ‘पग-पोखरि माछ मखान’ कए बिहार सरकार सेहो दोहरेबाक प्रयास क रहल अछि। मिथिला कए आर्थिक समृद्धि लेल बिहार सरकार पग पग स्थित पोखरि मे मत्स्य पालन कए बढाबा देबाक योजना पर काज करब शुरू क देलक अछि। ज्ञात हुए जे आजादी क किछु साल बाद तक एहि इलाका क माछ देश-विदेश तक जाइत छल मुदा आइ एहि ठाम क थारी मे सेहो आंध्रप्रदेश क माछ देखाइत अछि। एहन मे माछक उत्पादन बढेबा लेल जाहि पोखरि सब मे देसी माछ क पैदावार तक बंद भ चुकल अछि ओहि सब मे आब वियतनाम मूल क माछ पोसल जाएत। रेहू, नैनी, मांगुर, भाकुड़, झींगा, कतरी, पोठी क संग संग मिथिला मे पंगाश मछली क उत्पादन सेहो भ सकत। एकरा लेल जिला मत्स्य विभाग तैयारी शुरू क देलक अछि।
मिथिला क पोखरि मे वियतनामी मूल क पंगाश माछ क पालन क पाछु ओकर तर्क इ अछि जे पंगाश प्रजाति क माछ विपरीत परिस्थिति मे सेहो अपना आप कए बचेबाक सामर्थ रखैत अछि। सरकार ताहि लेल एकर उत्पादन लेल मछली पालक कए 60 फीसदी अनुदान सेहो देत। जानकारक कहब अछि जे पंगेसियस सूची मे सबस लोकप्रिय प्रजाति पंगास वियतनाम क मेकांग डेल्श क प्रमुख प्रजाति अछि। इ वियतनाम क अलावा थाईलैंड, लाओस, कंबोडिया, वर्मा आ चीन क किछु इलाका मे पोसल जाइत अछि। इ कैट-फिस प्रजाति क माछ अछि। एकर शरीर चमकीला, लंबा, माथ छोट, मुंह पैघ, जबडा मे छोट नुकीला दांत आ लैटरल लाइन पर कारी धारी होइत अछि।
जिला मत्स्य पदाधिकारी द्वारिका प्रसाद गुप्ता क अनुसार माछ उत्पादन लेल प्रसिद्ध एहि जिला मे देसी माछ क प्रजाति सब विलुप्त होइत जा रहल अछि। रेहू, नैनी, मांगुर, भाकुड़, झींगा, कतरी, पोठी आदि एहि ठामक खास प्रजाति छल, मुदा एकर उत्पादन मे लगातार कमी आबि रहल अछि। एहन मे वियतनामी मूल क माछ पोसबाक योजना पर दरभंगा जिला मे काज शुरू भ गेल अछि। ओना एखन कोनो पोखरि मे एकर जीरा नहि खसाउल गेल अछि मुदा कुल 14टा आवेदन आबि चुकल अछि जेकरा स्वीकृति लेल पटना पठाउल गेल अछि। उम्मीद अछि जे अगिला वित्तीय वर्ष स दरभंगा मे एकर उत्पादन क प्रक्रिया शुरू भ जाएत।
ओ कहला जे सबस पैघ गप इ अछि जे सरकार पोखरि क आकार क अनुसार माछक उत्पादनक लक्ष्य तय क रहल अछि, जाहि स मिथिला माछ उत्पादन मे नहि केवल आत्मनिर्भर भ जाएत, बल्कि दोसर राज्य कए सेहो माछ निर्यात भ सकत। जानकारीक अनुसार मिथिला मे माछ क उत्पादन प्रति हेक्टेयर 15 टन तक करबाक लक्ष्य राखल गेल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
मिथिला क पोखरि मे पोसल जाएत वियतनामी माछ
दरभंगा । मिथिला क महान अर्थशास्त्री राजा नरेंद्र सिंह क नारा ‘पग-पोखरि माछ मखान’ कए बिहार सरकार सेहो दोहरेबाक प्रयास क रहल अछि। मिथिला कए आर्थिक समृद्धि लेल बिहार सरकार पग पग स्थित पोखरि मे मत्स्य पालन कए बढाबा देबाक योजना पर काज करब शुरू क देलक अछि। ज्ञात हुए जे आजादी क किछु साल बाद तक एहि इलाका क माछ देश-विदेश तक जाइत छल मुदा आइ एहि ठाम क थारी मे सेहो आंध्रप्रदेश क माछ देखाइत अछि। एहन मे माछक उत्पादन बढेबा लेल जाहि पोखरि सब मे देसी माछ क पैदावार तक बंद भ चुकल अछि ओहि सब मे आब वियतनाम मूल क माछ पोसल जाएत। रेहू, नैनी, मांगुर, भाकुड़, झींगा, कतरी, पोठी क संग संग मिथिला मे पंगाश मछली क उत्पादन सेहो भ सकत। एकरा लेल जिला मत्स्य विभाग तैयारी शुरू क देलक अछि।


text:
दीनदयाल उपाध्याय ग्राम ज्योति योजना
भूमिका
इ योजना कें तहत ग्रामीण क्षेत्रक मे कृषि आ गैर -कृषि उपभोक्ताक कें विवेकपूर्ण तरीका स विद्युत आपूर्ति सुनिश्चित करनाइ सुलभ बनावा कें लेल कृषि आ गैर कृषि फीडर सुविधाक कें अलग-अलग कैल जेतई.
अई कें साथ ही ग्रामीण क्षेत्रक मे वितरण आ उप -पोषण प्रणाली कें मजबूत कैल जेतअई. जई वितरण ट्रांसफार्मर ,फीडर आ उपभोक्ताक कें लेल मीटर लगैवाक सम्मिलित होएत.
योजना कें घटक
योजना कें प्रमुख भाग अलग-अलग फीडर कें व्यवस्था करइए उप पारेषण तथा वितरण नेटवर्क कें मजबूत बनैवा कें अछि आ सब स्तरक जैना इनपुट पाइंट , फीडर आ वितरण ट्रांसफार्मर पर मीटर लगावा अछि. राजीव गांधी ग्रामीण विद्युतीकरण कें कार्य कैल जा चुकई छै.
बजटीय उपबंध
इ योजना कें लेल कुल 43 हजार 33 करोड कें निवेश कें आवश्यकता छै. जइ मे स भारत सरकार (योजना कें पूरा अवधि मे) 33 हजार 4 सौ करोड कें सहायता देतई. निजी डिस्कॉम व राज्य बिजली विभागक समेत सभी डिस्कॉम ई योजना कें तहत वित्तीय सहायता कें लेल पात्र हेतई. डिस्कॉम विशिष्ट नेटवर्क जरूरत कें ध्यान मे राइख ग्रामीण ढांचागत कार्यक कें मजबूत बनावा कें वरीयता देतअई आ ई भाग योजना कें तहत आवा वाला परियोजनाक कें लेल नोडल एजेंसी ग्रामीण विद्युतीकरण निगम (आरईसी) होएत. आरईसी योजना कें लागू केल जा रहल मासिक प्रगति रिपोर्ट कें ऊर्जा मंत्रलय तथा केंद्रीय विद्युतीकरण कें समक्ष प्रस्तुत करतई. इ रिपोर्ट मे वित्तीय तथा वास्तविक प्रगति कें ब्यौरा देल जेतअई.
निगरानी समिति
ऊर्जा सचिव कें अध्यक्षता मे एकटा निगरानी समिति योजना कें तहत परियोजनाक कें स्वीकृति देतई तथा एकरा लागू कर कें लेल निगरानी कैल जेतई. इ योजना कें तहत अनुशंसित दिशा- निर्देशाक कें अनुरूप योजना कें क्रियान्यवन सुनिश्चत कर कें लेल बिजली मंत्रलय , राज्य सरकार आ डिस्कॉम कें बीच एकटा उपयुक्त त्रिपक्षीय समझौता कैल जेतअई. जई मे पावर फाइनेंस कॉपोरेशन एकटा नोडल एजेंसी होएत. राज्य बिजली विभागक कें मामलक मे दूविपक्षीय समझौते हेतई.
योजना कें अवधि
कार्य कें लेल पत्र जारी कर के तारीख स 24 महीनाक कें अवधि कें भीतर योजना कें पूरा कैल जेतई.
वित्त पोषण पद्धति
योजना कें अनुदान का हिस्सा विशिष्ट वर्ग राज्यक कें अतिरिक्त अन्य राज्यक कें लेल 60 फीसदी (अनुशंसित उपलब्धि अर्जित कर पर 75 प्रतिशत तक) आ विशिष्ट वर्ग राज्यक कें लेल 85 फीसदी (अनुशंसित उपलब्धि अर्जित कर पर 90 प्रतिशत तक) छै. अतिरिक्त अनुदान कें लेल अपेक्षित उपलब्धियांक छै. योजना कें समय पर पूरा हेतई , एटीएंडसी मे अपेक्षित कमी आ राज्य सरकार दूवारा सब्सिडी कें अग्रिम रूप स जारी करतई. सिक्किम समेत सभी पूर्वोतर राज्य , जम्मू आ कश्मीर , हिमाचल प्रदेश आ उत्तराखंड विशिष्ट वर्ग राज्यक मे शामिल छै.
दीनदयाल उपाध्याय ग्राम ज्योति योजना स ग्रामीण क्षेत्रक मे विद्युत वितरण कें अविध मे सुधार हेतई एकर साथ ही अधिक मांग कें समय मे लोड मे कमी, उपभोक्ताअक को मीटर के अनुसार खपत पर आधारित बिजली बिल मे सुधार और ग्रामीण क्षेत्रक मे बिजली की बेसी सुविधा देल जा सकइए या.
परियोजनाअक को अनुमति देवे कें प्रक्रि या जल्द ही प्रारंभ हेतई . अनुमति मिलने के बाद परियोजनाअक कें पूरा रक कें लेल राज्यक कें वितरण कंपनिक आ वितरण विभाग कें इेका देल जेतइए. ठेके देव कें अविध स 24 महीने कें भीतर परियोजनाअक कें पूरा कैल जाना चाही.
स्त्नोत: पत्न सूचना कार्यालय(पीआइबी),भारत सरकार


text:
उजाला योजना
अइ पृष्ठ मे उजाला योजना केंजानकारी देल गेल छै.
उजाला योजना की छै?
भारत सरकार कें राष्ट्रीय कार्यक्र म- उन्नत ज्योति बाय अफोर्डेबल एलईडीज फॉर ऑल(उजाला) अर्थात उन्नत ज्योति द्ववारा सभ कें लेल रियायती एलईडी (उजाला) कें शुरु आती हाल मे भोपाल से कैल गेलय. अइ कार्यक्र म कें क्रि यान्वयन बिजली मंत्नालय कें संयुक्त उपक्र म सार्वजनिक कंपनी एनर्जी एफिशंसी सिर्वसेज लिमिटेड (ईईएसएल) द्ववारा कैल जा रहल छै. एलईडी आधारित घरेलू सक्षमता लाइिटंग कार्यक्र म (डोमेस्टिक एफीसिएंट लाइिटंग प्रोग्राम-डीईएलपी) कें उजाला नाम देल गेल छै.
शुरु आत मे उजाला योजना का पूरी तरह सं संचालन राजस्थान, महाराष्ट्र, कर्नाटक, केरल, उत्तर प्रदेश, हिमाचल प्रदेश, दिल्ली, हरियाणा, बिहार, आंध्र प्रदेश, पुद्दुचेरी, झारखंड, छत्तीसगढ़ आ उत्तराखंड मे भ रहल छै. कतेकों आ राज्य एवं केंद्रशासित प्रदेश अइ योजना सं जुडतय.
ईईएसएल द्ववारा क्रि यान्वित के जा रहल उजाला योजना कें देश कें ग्रामीण एवं शहरी क्षेत्रक मे व्यापक तौर पर स्वीकार कैल गेल छै. पइग पैमाने पर एकरा स्वीकार कैल जै जाने कें मुख्य कारण एलईडी बल्बक कें ओ क्षमता छै,जइ कें बल पर ओ कम वोल्टेज रहला पर सें हो लगातार सही ढंग सं रोशनी दइत छै. ओतय, दोसर ओर साधारण बल्ब एवं सीएफएल कम वोल्टेज मे प्राय: अच्छा प्रकाश नहि देयत.
योजना का उद्देश्य
जल्द सं जल्द भारत कें हर घर मे एलईडी बल्ब पहुंचाबाक छै. जइ सं बिजली कें खपत कमहोयत, आ एनर्जी कें बेसि सं बेसि बचैल जा सकतय.
उजाला योजना कें बारे मे मुख्य जानकारी
एलक्ष्डी बल्ब कें दाम
अगर अहां अइ बल्ब कें मार्किट सं खरीदने होय त अहां कें इ बल्ब 160 टाका तइक भेटहि मुद्दा अहां अइ बल्ब कें बीपीएल कार्ड सं खरीदवय त इ बल्ब अहां 85 टाका कें भेटहि जे की मार्किट मूल्य सं बहुत कम छै.
उजाला योजना कें विशेषताक
- अइ योजना मे हर साल 20 हजार मेगावाट लोड कें कमी संभव होयत.
- उजाला योजना सं बिजली कें बचत होयत छै.
- अइ योजना मे हर साल 9 करोड बल्ब बाँटेल जेतय.
- अइ योजना मे जे बल्ब बाँटल जायत छै आय मे अन्य बल्ब सं10 गुना रोशनी होयत छै.
बल्ब कें लेल कैना आवेदन करूं.
- सबसे पहिले भारत सरकार कें अपन वेबसाइट पर जेबाक होयत राष्ट्रीय उजाला डैशबोर्ड
- वेबसाइट पर निर्धारित प्रपत्न मेअपन सभ टा जानकारी भइर क जमा कर दिओ.
- अइ के बाद अपन सबटा जानकारी डिस्कॉम ऑफिस जा कं देखूं.
- अइ कें बाद आप उजाला योजना कें लाभ उठा सकएयत छै.
स्रोत: राष्ट्रीय उजाला डैशबोर्ड एवं पत्न सूचना कार्यालय


text:
Monday, 15 March, 2010
संयुक्त प्रवेश परीक्षा वास्ते वीसी कमेटी गठित
देशभरिक विश्वविद्यालय में व्यवसायिक पाठ्यक्रमों में प्रवेशक लेल संयुक्त प्रवेश परीक्षा केर संभावना तलाश करबाक वास्ते,सरकार शनिकए सात वाइस चांसलर सभहक एक समिति केर गठन क देलक। समिति विश्वविद्यालय सभहक आधारभूत ढांचां केर सही उपयोग करए लेल उपाय संबंधी सुझाव सेहो देत। समिति एक विश्वविद्यालय सं दोसर विश्वविद्यालय मे छात्रक स्थानांतरण संबंधी संस्तुति करत। समिति केर विचारार्थ विषय मे,मेडिकल आर इंजीनियरिंग सन पाठ्यक्रमक लेल संयुक्त प्रवेश परीक्षा आयोजन संबंधी अनुशंसा करत।
केंद्र सरकार सभ विश्वविद्यालयक लेल एक राष्ट्रीय मान्यता प्राधिकरण केर गठन शीघ्र करत। सिब्बल कहलनि जे आब देश मे आओर बेसी मान्यता प्राप्त विश्वविद्यालय नहि हएत। मंत्रिसमूह राष्ट्रीय मान्यता प्राधिकरण लेल विधेयक केर प्रारूप कें मंजूरी द देने अछि। एकरा मंजूरी द्वारेशीघ्र मंत्रिमंडल के सामने राखल जाएत।
प्रस्तुतकर्ता कुमार राधारमण पर Monday, March 15, 2010
Subscribe to: Post Comments (Atom)


text:
अछि देश के लूटि रहल अछि. पाई बना रहल अछि. जेना देश के कोनो फिक्र नहि सभ अपन खाता भरय मे व्यस्त अछि. भाई-भतीजावाद के... लालफीताशाही के बोलबाला अछि. आम लोक अपना के एकदम सं लाचार महसूस करि रहल छथिन्ह.
अनशन पर बैसल अण्णा के संग आउ...
अमिताभ बच्चन के एकटा फिल्म आएल छल शहंशाह. एहि मे एकटा गाना अछि...अंधेरी रातों मे...सुनसान राहों पर... एक मसीहा आता है जिसे लोग शहंशाह कहते हैं. देश मे आई एक तरहे एहने हाल अछि. सी़डब्ल्यूजी घोटाला... 2जी घोटाला... आदर्श हाउसिंग घोटाला... खाद्यान्न घोटाला... भ्रष्टाचार... तेल-दूध-दाल-चावल केर महंगाई सं लोक त्राहि-त्राहि करि रहल अछि.
चारुकात एकदम सं अन्हार छायल अछि. अंधेरगर्दी मचल अछि. लूट मचल अछि. जकरा जेना भ रहल
अछि देश के लूटि रहल अछि. पाई बना रहल अछि. जेना देश के कोनो फिक्र नहि सभ अपन खाता भरय मे व्यस्त अछि. भाई-भतीजावाद के... लालफीताशाही के बोलबाला अछि. आम लोक अपना के एकदम सं लाचार महसूस करि रहल छथिन्ह.
अछि देश के लूटि रहल अछि. पाई बना रहल अछि. जेना देश के कोनो फिक्र नहि सभ अपन खाता भरय मे व्यस्त अछि. भाई-भतीजावाद के... लालफीताशाही के बोलबाला अछि. आम लोक अपना के एकदम सं लाचार महसूस करि रहल छथिन्ह.
एहन मे निराश भ चुकल लोक के एकटा उम्मीद के किरण दिखा रहल छथिन्ह 72 साल के बूढ़ गांधीवादी अण्णा हजारे. ओ भ्रष्टाचार के खिलाफ एकटा जनयुद्ध के एलान करि देने छथिन्ह. दिल्ली के जंतर-मंतर पर आमरण अनशन पर बैसि गेल छथिन्ह. एकटा बूढ़ के अनशन पर बैसय सं देश के युवा नवका जोश मे आबि गेल अछि.
देश के युवा लोकनि के हिनका समर्थन मे आगां आबय सं केंद्र सरकार हिल गेल अछि. सरकार बातचीत सं मामला सुलझाबय के लेल हाथ बढ़ौलक अछि. मुदा अखन धरि सरकार के रवैया टालू रहल अछि. सरकारक एकरा गंभीरता सं नहि लेबय के कोशिश मे अछि. मुदा अण्णा के मिल रहल व्यापक समर्थन सं सरकार मे खलबली सेहो अछि.
देश के कइटा संगठन भ्रष्टाचार के खिलाफ जन लोकपाल बिल लाबय के लेल एकजुट भ गेल अछि. देश भर मे धरना...प्रदर्शन...अनशन भ रहल अछि. एकरा अहां आजादी के दोसर लड़ाई कहि सकय छी. 1947 मे त हम अहां अंग्रेज सं आजाद भेलहुं मुदा देशक अपन लोकक भ्रष्टाचार के गुलाम बनि गेलहुं. नेता... अफसर के एहन गठबंधन बनल जे ओ बनैत गेलाह आओर जनता पिसाएत गेल.
लोक घोटाला... भ्रष्टाचार...महंगाई सं मरैत रहल... आ ओ विदेशी बैंक मे पैसा जमा करैत रहलाह. जनता के हमदर्द बनय के सिर्फ दिखावा होएत रहल. मिठगर-मिठगर गप सं लोक के फुसलाबैत रहलाह. लोक फुसलैत रहलाह. ठगाएत रहलाह...लूटाएत रहलाह. लोक के लेल रोटी... कपड़ा... मकान आओर पढ़ाई-लिखाई के खर्च पूरा करनाय हिमालय पर चढ़ाई करनाय के बराबर भ गेल.
मुदा अण्णा के अनशन पर बैसल सं लोक मे एकटा नवका जोश पैदा भेल अछि. अहां सभ सेहो एकटा नवका जोश..जज्बा के संग एक यज्ञ मे शामिल होउ. ओ अपना लेल नहि हमरा-अहां के लेल अनशन पर बैसल छथिन्ह. एहन मे जखन अहां हुनका संग अपन हाथ नहि बढ़ाएब...कदम नहि बढ़ायब तं फेर आगां अहां लेल के ठाड़ होएत ?
ई सिर्फ हुनकर अभियान नहि छनि. हमर-अहां सभ के अभियान अछि. एहि मे अहां धर्म के संग छी...सत्य के संग छी...अहां के विजय निश्चित अछि. अहां के जीतय सं कोई रोकि नहि सकैत अछि. बस तनिक जोर लगाबय के जरूरत अछि. अण्णा के आवाज के संग अपन आवाज मिलाबय के जरूरत अछि. हुनका संग किछ देर के लेल अनशन पर बैसय के अछि.
ई एहि लेल सेहो जरूरी अछि जे जेहि भ्रष्टाचार...घोटाला... महंगाई...रिश्वतखोरी सं अपना सभ दू-चारि भ रहल छी... ओहि सं अपन नवका पीढ़ी के पाला नहि पड़य. एहि जंग के देश के लेल... अपना लेल... अपन काल्हि के लेल हर हाल मे जीतय पड़त. एकर कोनो विकल्प नहि. एकरा लेल अहां के संकल्प लsक आगां बढ़य पड़त आओर संकल्प मे कोनो विकल्प नहि होएत अछि.
हमर ईमेल:-hellomithilaa@gmail.com
Subscribe to: Post Comments (Atom)


text:
Friday, October 18, 2013
(35) सुभद्रा
सुभद्रा
सुरूजक किरिण अन्हारकेँ धकलैत, संघर्ष करैत, पाछू मुहेँ ठेलि रहल अछि। जीव-जन्तुक गाढ़ निन्न पतराए लगल अछि। चिड़ै-चुनमुन्नी प्रभात बेलाक धूनमे मस्त। गाए-महिंस घर-सँ-बाहर होइले डिरयाइत। एकाएक कमलनाथक ऐठाम कन्नारोहट शुरू भऽ गेल। गाएकेँ डोरी पकड़ि रविया बाहर करै छल आकि सुनलक। कानब सुिन रविया अकानए लगल आकि गाएक डोरी हाथसँ छूटि गेलै। गाए पड़ा गेल। गाए पकड़ैले रविया पाछू-पाछू दौगबो करए आ कानबो अकानए। बेहटवाली कलपर पानि भरैले अबै छेली आकि गाए हुरपेट देलकनि। रस्ताक किनछेरिमे बनल खाधिमे गिर पड़ली। चोट तँ कम्मे लगलनि मुदा सड़ल थाल-पानि सौंसे देह लागि गेलनि। चुट्टीक धाड़ी जकाँ लोक कमलनाथक ऐठाम जाए लगल।
एक तँ ब्लड-पेसरक रोगी दोसर दुखद समाचार सुनि कमलनाथ दलानक ओसारपर अचेत पड़ल। बेधरक गिरने कमलनाथक अगिला दुनू दाँत टूटि गेलनि जइसँ खून बहए लगलनि। जिज्ञासा केनिहार हुनके मृत्यु बूझि आँखिसँ नोरो बहाबए आ नाक लग आँगुर दऽ, छातीपर हाथ दऽ, परेखबो करए। छातीक धुकधुकी आ साँस ठीके रहनि। मोतीहारी अस्पतालमे डाक्टर चन्द्रकान्त कार्यरत रहथि, ओहो गाम आएल। चन्द्रकान्त अबिते कमलनाथकेँ देखि बीअनि हौंकैले कहि, बेटीकेँ कहलखिन-
“बौआ, कनी बैग नेने आबह?” बेटी दौगल आँगन गेली। टेबुलपर रखल बैग लऽ दौगल अाएल। आला निकालि चन्द्रकान्त जाँच कऽ, एकटा सुइया लगा देलकनि। दसे मिनट पछाति कमलनाथ होशमे एला। होशमे अबिते कानि-कानि बाजए लगला-
“अन्याय भऽ गेल, जुलुम भऽ गेल। बाप-रे-बाप, एहेन विपति केकरो नै दिहक। हे भगवान हमरा कोन सन्ताप देखैले रखने छह।” बजैत-बजैत फेर बेहोश भऽ गेला। आँगनमे कमलनाथक पत्नी सुनयना कपार पटकि-पटकि फोड़ि अचेत भऽ ओंघराएल। एक्के-दुइए आँगनसँ दरबज्जा धरि लोकक करमान लगि गेल। दछिनबरिया घरमे सुभद्रा बताहि जकाँ ओंघरनिया दइ छेली।
अगहनक बिआह-पंचमी दिन सुभद्राक बिआह इंजीनियर बरक संग भेल। दू भाँइक बीच एकटा बेटी रहने कमलनाथ हृदए खोलि बिआहमे खर्च केने छला। आगू पढ़ैले जमाए अमेरिका जाइत रहथि। हवाइ जहाज दुर्घटना भऽ गेल। यात्रीसँ चालक धरि कियो ने बँचल। वएह खबरि टेलीफोनसँ चारि बजे भोरमे कमलनाथकेँ एलनि। से सुनिते परिवारमे, जेना पहाड़ टूटि केकरो देहपर गिरैत, तहिना भेल। खरचाक सोच नै मुदा सुभद्रा विधवाक जिनगी बितौत सोच तेकर। अखनि धरि समाजो जेकरा अधला बुझैत, अशुभ बुझैत।
जेहने सुभद्रा हँसमुख तेहने सुन्नरि। जोरसँ बजैत कियो ने सुनने। पढ़बोमे चन्सगरि। घरक सभ काजक लूरि माएसँ सिखने। भोरे उठि फुलडाली धोइ फूल तोड़ि नहा कऽ पूजा करैत। सालो भरि जे उपास होइत सभ करैत। पिताकेँ खुऔने बिना सुभद्रा मुँहमे पानिओ ने लैत। भगवानकेँ कोसैत नवटोलवाली बाजलि-
“भगवानो नीकेकेँ अधला करै छथिन। पपीयाहा सबहक बेरमे सुति रहता।”
ओसारक खुट्टा लगल ठाढ़ भेल सुशील सभ देखैत-सुनैत। किछु काल देखि गुम्मे अपना ऐठाम विदा भऽ गेल। अपना ऐठाम आबि कोठरीक चौकीपर पड़ि रहल। सुशीलक मनकेँ, जेते घटना नै झकझोड़ैत तइसँ बेसी समाजक बेवहार। अखनि धरि सुशीलक विचार पढ़ाइ समाप्त कऽ राँचीएमे नोकरी करैक छल। मुदा औझुका घटना विचारकेँ बदलि देलकनि। जहिना भुमकम भेलापर खाधि ढिमका बनि जाइत आ ढिमका खाधि, तहिना। पिता समाज शास्त्रक प्रोफेसर रहथिन। दू तल्ला कोठा राँचीमे बनौने छला। दस कट्ठा वाड़ीओ किनने, जइमे तीमन-तरकारी उपजबै छला। एकाएक शुशीलकेँ गामक आकर्षण आ संकल्प जागल, जे कुबेवस्थाकेँ मेटौने बिना समाजक नीक नै भऽ सकै छै। जेकरे चलैत ढेरो बहिन सभ पापीनी बनि समाजमे मुँह नुका-नुका जीबै छथि। परीक्षा लग रहने दोसर दिन सुशील बससँ राँची विदा भऽ गेल।
सुशीलक मन्हुआएल मुँह देखि माए-पिता सन्न भऽ गेलखिन। बिना किछु बजने सुशील दुनू गोटेकेँ गोड़ लागि नहाइले गेल। माए थारी परोसलक। चिन्तित भऽ पिता कुरसीपर बैसल, टेबुलपर केहुनीक बले मुँहपर हाथ दए सोचए लगला। नहा कऽ आबि सुशील खेनाइ खाए लगल, मौका बूझि माए पुछलकनि-
“बौआ, बसमे बेसी झमार भेल जे मुँह सूखल अछि?”
“नै।”
“तखनि मन्हुआएल किए छी?”
“आब ऐठाम (राँचीमे) नै रहब। परीक्षा दऽ गाम चलि जाएब।”
माए-बेटाक गप-सप्प कान पाथि पिता सुनैत। सुशील पढ़ाइसँ किएक विमुख भऽ रहल अछि। एे तारतम्यमे प्रोफेसर तरूणक दिमाग ओझराएल। रंग-बिरंगक सवाल-जवाब मनमे उठए लगलनि। सिरिफ तीन साल अपन नोकरी बँचल अछि। अखनि धरिक कमाइक मकानेटा अछि। के रहत? अपन इच्छा छल जे सुशील एम.ए. कऽ ऐठाम नोकरी करत। सभ मिलि कऽ रहब। सभ विचार धूरा बनि हवामे उड़िया रहल अछि। सुशील नवयुवक अछि जे निर्णए कऽ लेत तइमे पाछू नै हटत। जिद्दी तँ ओ शुरूहेसँ रहल। जौं हम दुनू परानी राँचीमे रही आ सुशील गाममे, तखनि केकर सेवा के करत? राँचीओक वातावरण जे पहिने छल ओ धीरे-धीरे अधला भेल जाइत अछि। सेवा-निवृत्ति भेलापर पेंशन भेटत। पिताजीक देल गाममे बहुत सम्पति अछि। ऐठामक सभ किछु बेचि गामेमे बना लेब। सुशीलोक बिआह नै ऐ साल तँ आगू साल करबे करब। गामेमे सभ गोटे मिलि रहब।
सुभद्राक समाचार रूपलाल बाबाक कानमे पड़ल। शरीरसँ असमर्थ बाबा। १९३४ई.क भुमकममे सेवाक इमानदारीक चलैत सभ गाँधीजी कहए लगलनि। लोकक बीच बाजब, गोलबन्द करब, बाबा जहलमे सिखलनि। आजादीसँ पहिने बकास्त सिक्कमी जमीनक लड़ाइ लड़ि गरीबक बीच सेहो बँटौलनि। जमीन्दार सबहक विरोध एे रूपे रूपलाल बाबा केलनि जे सस्तेमे बेचि-बेचि सभ गामसँ पड़ा गेल। समाजमे केकरोसँ कोनो भेद-भाव नै। ने जाति-पाति ने छोट-पैघ ने ई धरम, ऊ धरमक पछड़ामे कहियो पड़ला। सबहक ऐठाम एनाइ-गेनाइ, नीक-बेजाएक गप-सप्प करब शुरूहेसँ रहलनि। आजादीक उपरान्त जखनि गाँधीजी गोलीक शिकार भेला, रूपलाल बाबाक मन टूटि गेलनि। अपन जीवन-यापन लेल समाजसँ सिकुड़ि परिवारमे समा गेला। जवानीक सभ अरमान आ क्रिया-कलाप बुढ़ाड़ीमे चूर-चूर भऽ गेलनि।
आनर्सक परीक्षा समाप्त होइते सुशील गाम चलि आएल। बसक झमारसँ भरि दिन घरमे सुतले रहल। गामक जानकारी पबैले सुशील भोरे चाह पीब रूपलाल बाबा ऐठाम गेल। पाकल आम जकाँ जिनगीसँ लड़ैत रूपलाल बाबा दलानेपर बैस सुइया-डोरासँ धोती सिबैत। एकटा पतरे ठेंगा बगलमे रखल। आँखिक ज्योति सेहो कमि गेलनि। पएर छूबि सुशील गोड़ लगलकनि। अनचिन्हार बूझि बाबा पुछलखिन-
“नै चिन्हलौं?”
विस्तारसँ अपन परिचए दऽ सुशील आगूमे बैसल। पहुलका सभ वृतान्त रूपलाल बाबा कहलखिन। जिज्ञासा भरल स्वरमे सुशील पुछलकनि-
“समाज कल्याणक सम्बन्धमे अपनेक की विचार अछि?”
“बौआ, हमर नेता गाँधीजी छला। जाबे जीबैत रहला आ जे कहथिन जान-पराण लगा लड़ैत रहलौं। कहियो पाछू घूमि नै तकलौं। मुदा जखनि हुनका गोली लागब सुनलौं मन टूटि गेल। जखनि गाँधीजी सन तियागी-तपस्वी नेता गोलीसँ दागल गेला तखनि समाजक कल्याण केना होएत। पढ़ल-लिखल नै छी। हुनकर लिखल पोथी जे किनलौं ओहिना बक्सामे रखल अछि। जेकरा हाथमे देशक शासन गेल, अपन सुख-भाेगक खातिर, अपना-अपना ढंगसँ गाँधी जीक विचारकेँ व्याख्या करए लगल। बेइमानी-शैतानी बढ़ैत गेल।”
“बड़ अनुभवक बात बाबा कहलौं।”
“जहलमे बड़का नेता सभ कहथिन जे गामक भीतरक सभ किछु गाैआँक छी। ओकरा अधिकसँ अधिक उबजाए गामक विकास करब। छोट-छोट कारोबारक जनम हएत। आमदनी बढ़ैत जेतै। छोट कारोबार पैघ बनैत जाएत। जेते पैघ कारोबार होइत जेतै गाम ओते खुशहाल होइत जाएत। छोट-छीन झगड़ा अपनेमे फड़ियाएत। सबहक धिया-पुता पढ़त-लिखत। दबाइ-दारूक जोगार सरकार करतै। स्वस्थ समाज, स्वस्थ देशक निर्माण करत। सभ सपना भऽ गेल। हृदए विदीर्ण भऽ गेल। जेते दिनका दाना-पानी अछि, जीबै छी। सभकेँ सभ जाल बुनि-बुनि फँसबए चाहैए। शान्तक जगह अशान्त लए लेलक। प्रेमक जगह कटुता। समाज टूटि-टूटि कमजोर बनैत जा रहल अछि।”
जे विचार सुशीलकेँ आइ धरि नै आएल छल ओइले हृदैमे जमीन तैयार हुअ लगल। गुम-सुम्म सुशील एक टकसँ रूपलाल बाबा दिस देखैत रहल। जहियासँ सुभद्राक सम्बन्धमे बाबा सुनलनि तहियासँ राति कऽ निन्न नै होइन। भादो मास जकाँ सदिखन आँखिसँ नोर झहैरते रहनि। सोगाएल स्वरमे सुशील पुछलकनि-
“बाबा जइ विपतिमे सुभद्रा फँसि गेलि, ओइसँ उबरबाक कोनो रस्ता छै?”
“हँ अछि। जइ विपतिक चर्चा केलौं ओ बनौआ छी। ओकरा सुधारल जा सकैत। सुधारलासँ ओइ विपतिक अंत भऽ जेतै।”
“सुधारवाक की रस्ता हेतै?”
“समाजमे सबहक लेल ई विपति नै अछि। किछु जातिक बीच अछि। एे लेल नौ-जबानकेँ डेग उठबए पड़त। मेहौता बरद जकाँ हमहूँ सभ पाछू-पाछू चलब।”
उत्साहित भऽ सुशील पुछलकनि-
“बाबा ऐ लेल जे करए पड़त, करब। अहाँक असिरवाद चाही।”
“बौआ, जेना लोक जीबैए तेना हम मरि गेल रहितौं। अस्सीसँ ऊपरे वएस भऽ गेल। दधीचिक हड्डी जकाँ जे जरूरति होएत अखनो तैयार छी।”
“अखनि जाइ छी। काल्हिखनि फेर आएब।” कहि सुशील विदा भेल। सूतल जवानी रूपलालमे पुन: जागि गेलनि। देहमे नव शक्तिक संचार हुअ लगलनि। थरथर कँपैत शरीर, हाथमे ठेंगा नेने बाबा कमलनाथ ऐठाम विदा भेला।
सोनपुरवाली दादी चौपारिपर सोफ बिछा बारहोटा पोता-पोतीकेँ खेलबैत रहथि। कोरामे केतेकेँ रखितथि। सभ धिया-पुता खेलाइत। खेलबैले दादी एकटा छिपली आ कड़चीक टुकड़ी रखने। जहाँ कोइ कानए लगै छल तँ दादी छिपली बजा गीत गाबए लगैत। बच्चा चुप भऽ दुनू हाथे थोपड़ी बजा दादीक संग गीत गाबए लगै छल। दादीक लाटमे आनो-आनो गोटे अपना बच्चाकेँ आनि खेलबैत। महरैलवाली हँसमुख। सदिखन हँसिए कऽ बजैत। मुदा आइ मन्हुआएल देखि ननौरवाली चुटकी लैत कहलकनि-
“दीदी, बड़ मन्हुआएल छथि, भैया किछु कहलकनि?”
बिच्चेमे कछुबीवाली टपकि कऽ बाजलि-
“भैयाकेँ तँ दीदी खेलौना बनौने छथि, ओ की कहथिन।”
कछुबीवालीक बात सुनि महरैलवाली उत्तर देलखिन-
“नै कनियाँ, सुभद्रा दाइक दुख मन पड़ि गेल। भरि दिन अन्नो ने नीक लगल।”
सुभद्राक नाओं सुिन ठाढ़ीवाली च्यू,च्यू करैत बाजलि-
“कनियाँ, तँू सभ नव-नौतुक छह। नै बूझल हेतह। हमर जे मझिली पुतोहु अछि ओ दोती अछि। पहुलका घरबला जे रहै ओ बौर गेलै।”
कछुबीवाली पुछलक-
“केतए बौर गेलै?”
ठाढ़ीवाली उत्तर दैत बाजलि-
“दिल्लीमे नोकरी करए गेल, से घूमि कऽ नै आएल। बेटा तँ हमर कुमार रहए। बापक मन दोती लड़कीसँ बिआह करबाक नै रहनि। मुदा विदेसरक मेलामे जे कनियाँ देखलौं, देखि कऽ मनमे गड़ि गेल। हमरे जोरसँ बिआह भेलै। अखनि ओकरेपर गिरथाइन बनल छी। जेठकी तँ तेहेन अछि जे कहिया ने झोंटिया कऽ बइला देने रहिताए।”
सोनपुरवाली दादीकेँ सभ बुधियारि आ बेसौह बुझैत। ओ कहए लगली-
“कनियाँ, तोरा सभकेँ नै बूझल हेतह। हमर बिआह ढेरबामे भेल रहए। दादी जीविते रहथि। ओ दोसर बिआहकेँ अधला बुझैत। बाबू हमर बड़ विचारक। साल भरि पछाति माएकेँ कहलखिन, ‘बुच्चीक दोसर बिआह कऽ देबै। जाबे अपना दुनू गोटे जीबै छी ताबे ने। जखनि मरि जाएब तँ ओकरा के देखतै। गाममे तँ देखिते छिऐ जे केहेन-केहेन लुच्चा-लम्पट सभ अछि। खानदानक नाक कटि जाएत।’ हम सुनलौं तँ बुकौर लगि गेल। माए पोलहा-पोलहा बुझौलक। हम हँ कहि देलिऐ। अखनि देखिते छहक जे भगवानक दयासँ केहेन फड़ल-फुलाएल परिवारमे सुख करै छी। भगवान सभकेँ सुख-भाेग देथुन। केकरो मन कलपै नै।”
रूपलाल बाबाकेँ अबिते देखि कमलनाथ आगू बढ़ि बाँहि पकड़ि दुआरपर अनलकनि। दुनू आँखिसँ कमलनाथकेँ नोर टघरए लगलनि। कानि-कानि अपन दुखनामा बाबाकेँ सुनबए लगलखिन। बबोक आँखिसँ नोरक टघार गालपर होइत चौकीपर ठोपे-ठोप खसए लगल। कनैत रूपलाल बाबा कमलनाथकेँ कहलखिन-
“कमल, समाज एहेन नाशक रस्ता धेने अछि जे केकरो नीक नै हेतै। आइ तोरा जे भेलह केते दुखद अछि। हमर नेता गाँधी जी कहथिन मर्द-औरतक बीच जे विषमता अछि ओकरा मेटबए पड़त। तखनि समाज एकरंग बनत। अखनो देखै छी जे मरद तीन-तीनटा बिआह करैए मुदा औरत जिनगी भरि बैधव्य भारसँ कलंकित जरैत रहैए। ने कोइ देखिनिहार आ ने कोइ ओकरा मनुख बुझिनिहार।”
“भाय, एकर उपए?”
“हँ छै। लकीर-क-फकीर बनब नीक नै। पैघ-पैघ समाज सुधारक समाज सुधारलनि। अखनो किछु बाँकी छै। जे हमहीं-तोहीं ने सुधारबै।”
कमलनाथक हृदैमे जे बेथाक पहाड़ बनल अछि आस्ते-आस्ते पघिलए लगल। चेहरामे चमक आ मुँहमे मुस्कान आबए लगल। उत्साहित भऽ कहलखिन-
“भाय, समाज अहाँकेँ गुरु मानै छथि। जिनगीमे केकरो नीक छोड़ि अधला नै केलिऐ। हमहूँ अहाँसँ बाहर नै छी। जे कहब मानि लेब।”
कमलनाथक बदलल विचार रूपलाल बाबाकेँ जुआनीक उमंग आनि देलकनि। ठहाका मारि दुनू गोटे हँसला। गद्-गद् हृदैसँ रूपलाल बाबा बजला-
“कमल, तोरा कोनो तर्दुत नै करए पड़तह। सभ भार हमरा ऊपर। हमहूँ जिनगीक अंतिम घड़ीमे जुआनिक कएल कीर्तिकेँ पुन: जोड़ि जीब। समाजक बीच ढोलहो दऽ कहबै जे पढ़ल-लिखल नौजबान सुशील अछि। देखबोमे भव्य, विचारो उत्तम छै। ओकरा संग सुभद्राक बिआह होएत।”
हँसैत कमलनाथ बजला-
“सुभद्रा हमरे बेटी नै समाजक छिऐ। तँए नीक-अधलाक भार समाजक ऊपर छै।”
उठि कऽ ठाढ़ होइत रूपलाल बाबा बजला-
“कन्यादान हम करब”
गाममे फगुआक उमंग जकाँ रंग-अबीर उड़ए लगल। मुरझाएल सुशील एकाएक प्रफुल्लित भऽ गेल। जहिना जाड़क मासमे ठंढ़सँ गाछ-बिरिछ मरनासन्न भऽ जाइत अछि। मुदा वसन्तक बयार पबिते लहलहा उठैए, तहिना समाजमे भेल।
सौंसे गामक लोक बरहम स्थानमे जमा भेला। की मरद, की औरत, की बूढ़, की बच्चा सभमे खुशीक आनन्द। समाजक बीच सुशील-सुभद्राक बिआह परस्पर माला पहिरा सम्पन्न भेल।
लोक नारा लगबए लगल-
“रूपलाल बाबा- अमर रहे-२”
“विधवा बिआह- अमर रहे-२”
Subscribe to: Post Comments (Atom)


text:
डोटी जिला
डोटी जिला नेपालक सुदूरपश्चिमाञ्चलविकास क्षेत्रमे अवस्थित एक जिला छी । ज्ञानेश्वर भटृराईक वृहत ज्ञान कोशक अनुसार एतय प्रवाहित होमएवला खोलाक नाम डोटी खोला रहल आ वोही डोटी खोलाक नजदिकी भागके डोटी क्षेत्र कहल गेला आधारमे जिलाक नाम डोटी रहल गेल अछि ।
इतिहास[सम्पादन करी]
भौगोलिक अवस्था[सम्पादन करी]
नेपाल अधिराज्यक सुदुर पश्चिमाञ्चल विकास क्षेत्र अन्तर्गत सेती अञ्चलमे अवस्थित डोटी जिलाक पूर्वमे अछाम आ सुर्खेत, पश्चिममे डडेलधुरा आ बैतडी, उत्तरमे बझाङ आ दक्षिणमे कैलाली आ कञ्चनपुर जिलासभ रहल अछि । २०२५ वर्ग किमिमे फैलल ई जिला ८०°५४' उत्तर सँ २९°५४' उत्तर अक्षांश आ ८०° ३०' पूर्व सँ २१° १४' पूर्वी देशान्तरधरि फैलल अछि । भौगोलिक दृष्टिसँ अत्यधिक विविधता भेल ई जिला उचाईक दृष्टिसँ ३०० मिटर (घाङल गाविसक पिपलकुण्टा) सँ ४,००० मिटरधरि फैलल भेला बादो एकर अधिकांश भू-भाग मुदा ३०० मिटरसँ २००० मिटरक उचाई क्षेत्रमे पडैत अछि । अर्थात उत्तरमे उच्च हिमाली क्षेत्र सँ दक्षिणमे चुरे पर्वत श्रृङ्खलाधरि फैलल ई जिलाक अधिकांश भू-भाग मुदा मध्य पहाडी क्षेत्रमे पडैत अछि । ई जिलामे खप्तड लेक, सकार लेक, महाभारत लेक तथा गोलेदेउ लेक जका उच्च पहाडी स्थानक साथ दिपायल, वानेडुग्रीसैन तथा नारीदाङ्ग जका अर्ध उष्ण हावापानी भेल नदी किनारमे अवस्थित समथल भू-भाग सेहो रहल अछि ।[२]
सन्दर्भ सामग्रीसभ[सम्पादन करी]
- ↑ "नेपालको राष्ट्रिय जनगणना २०६८ (गाविस तह)", नेपाल सरकार, राष्ट्रिय योजना आयोग, नवम्बर २०१२।
- ↑ "संङ्क्षिप्त परिचय", डोटी जिल्ला विकास समिति।


text:
पटना । मुजफ्फरपुर स लापता 12 साल क नवरुणा मामला क जांच आखिरकार सीआईडी कए सौंपबाक फैसला कैल गेल। नवरूणा पिछला साल 18 सितंबर स गायब अछि आ मुजफ्फरपुर हवा मे तीर छोडबाक अलावा आइ धरि किछु नहि क सकल। तिरहुत प्रक्षेत्र क आइजी स ल कए स्थानीय दारोगा तक एहि मामला मे अपन योग्यकता क सबूत द चुकला अछि। ओना कहबा लेल एहि मामला मे तीन गोटे गिरफ्तार भ चुकला अछि, मुदा 119 दिन बाद पुलिस इ बतेबा तक लेल तैयार नहि अछि जे नवरूणा क अपहरण भेल अछि या ओकरा कियो भगा कए ल गेल अछि। नवरूणा क घर लग भेटल 15 सालक युवतीक कंकाल पुलिस कए आओर बेपर्द क देलक अछि। पुलिस एखन धरि इ नहि पता लगा सकल जे ओ कंकाल केकर छी। इ कंकाल नवरूणा क गुत्थी कए आओर उलझा देलक अछि।
पिछला सप्ताुह एकटा याचिका पर सुनवाई करैत सुप्रीम कोर्ट बिहार सरकार संगहि केंद सरकार स पूछने छल जे नवरूणा क पता लगेबा लेल की कैल जा रहल अछि? ज्ञात हुए नवरूणा क पता लगेबा लेल बिहार स दिल्ली तक युवा नवरूणा क परिजनक संग राष्ट्रपति तक स गुहार लगा चुकल अछि।
जानकारी क अनुसार नवरूणा क परिवार मूल रूप स पश्चिम बंगाल क रहनिहार अछि आ मुजफ्फरपुर शहर क जवाहरलाल रोड पर एहि परिवारक कई करोड क जमीन अछि। जानकारक कहब अछि जे जमीन लेल सेहो नवरूणा कए लापता कैल जा सकैत अछि। पुलिस शहर क कईटा प्रॉपर्टी कारोबारी स सेहो पूछताछ क चुकल अछि मुदा कोनो सफलता हाथ नहि लागल अछि।
जानकारी क अनुसार नवरूणा अपन घर स 18 सितंबर क राति स लापता छथि। एहि मामला मे मुजफ्फरपुर पुलिस शुरू स संदेह क घेरा मे अछि। मामला मे एतबा लापरवाही रहल जे 18 सितंबर स लापता क मामला दर्ज भेलाक बावजूद पुलिस ओकर घऱ क आसपास तफ्तीश तक नहि केलक। पुलिस क शुरुआती रवैया स एना बुझाइत अछि जेना थाना कए ऊपर स एहि मामला मे शिथिलता बरतबा लेल निर्देश भेटल हुए। किया त कार्रवाई दारोगा त छोडू आइजी स्तबर तक स करबाक प्रयास नहि भेल।
भारी जन दबाव क बाद पुलिस 26 नवंबर कए नवरूणा क घर लग एकटा नाला स कंकाल बरामद केलक। आशंका जताउल जा रहल अछि जे 15 सालक युवती क इ कंकाल अछि आ भ सकैत अछि जे इ कंकाल नवरूणा क हुए, मुदा पुलिस एकर पता एखन धरि नहि लगा सकल अछि। मधुबनी कांड क बाद आम लोक सेहो एहि कंकाल क संबंध मे पूर्ण जानकारी भेटबाक बाट ताकि रहल अछि, मुदा पुलिस इ बतेबा मे असमर्थ अछि जे आखिर कंकाल कौन युवती छी। पुलिस एकर जांच लेल नवरूणाक परिवार क डीएनए टेस्ट करेबाक प्रयास मे लागल अछि, मुदा परिजन एकरा लेल तैयार नहि भ रहल छथि। नवरूणा क पिता क कहब अछि जे इ कंकाल हुनकर बेटी क नहि अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
नवरूणा कए तकबाक जिम्मा आब सीआइडी लग
पटना । मुजफ्फरपुर स लापता 12 साल क नवरुणा मामला क जांच आखिरकार सीआईडी कए सौंपबाक फैसला कैल गेल। नवरूणा पिछला साल 18 सितंबर स गायब अछि आ मुजफ्फरपुर हवा मे तीर छोडबाक अलावा आइ धरि किछु नहि क सकल। तिरहुत प्रक्षेत्र क आइजी स ल कए स्थानीय दारोगा तक एहि मामला मे अपन योग्यकता क सबूत द चुकला अछि। ओना कहबा लेल एहि मामला मे तीन गोटे गिरफ्तार भ चुकला अछि, मुदा 119 दिन बाद पुलिस इ बतेबा तक लेल तैयार नहि अछि जे नवरूणा क अपहरण भेल अछि या ओकरा कियो भगा कए ल गेल अछि। नवरूणा क घर लग भेटल 15 सालक युवतीक कंकाल पुलिस कए आओर बेपर्द क देलक अछि। पुलिस एखन धरि इ नहि पता लगा सकल जे ओ कंकाल केकर छी। इ कंकाल नवरूणा क गुत्थी कए आओर उलझा देलक अछि।


text:
Friday, August 10, 2012
सत्यनारायण झा -रिटायरमेंट
सत्यनारायण झा
रिटायरमेंट
सोनभद्र नदीक तट। साँझक समय छै। सुरज डुबि रहल छै। नदीमे जल करतल ध्वनिक वेगसँ बहि रहल छै। पश्चिम दिस आकाश सिनुरिया रंगक देखा रहल छै। लगै छै जेना भगवान भास्कर दुनियाँक सभटा दुखक ताप अपनामे समेट प्रस्थान कऽ रहल छथि। मलयानिल मद्धिम मद्धिम चलि रहल छै। सत्येन बाबू एनीकटपर बैसल किछु सोचि रहल छथि। एनीकट अंग्रेज शासन द्वारा बनाएल गेल छै। ऐ इलाकाक लोक बड़ गरीब छलै। सोनभद्र नदीकेँ एनीकट बाँध द्वारा बाँधि देलकै आ पूर्वी आ पश्चिमी नहर निकालि ऐ इलाकामे हरित क्रान्ति आनि देलकै। यद्यपि एनीकट आब भग्नावशेष छै तथापि एतए चहल पहलमे कोनो कमी नै अएलैक अछि। एनीकटसँ १५ कि० मी० दूर इन्द्रपुरी बराज भारत सरकार द्वारा बना देल गेलै आ लिंक नहरसँ पूर्वी आ पश्चिमी मुख्य नहरकेँ जोड़ि देल गेलैक अछि। मुदा साँझक समय एखनो लोक एनीकटेपर घुमय लेल जाइत अछि। साँझक समय ऐठामक दृश्य बहुत मनोहर रहै छै। सत्येन बाबू तँ सभ दिन साँझक समय एतए बैसैत छलाह। ओही सोन प्रणालीमे विगत तीन बरखसँ सत्येन बाबू पदस्थापित छलाह। आ ६० बरख भऽ गेलनि तैँ काल्हि रिटायर भेलाह अछि। सोनभद्राक तटपर एकटा विशाल कलोनी छै। ओही कलोनीमे सत्येन बाबू सपत्नीक रहैत छथि। एखन किछु दिनसँ पत्नी दीपमाला अपन पुत्री इन्दुबाला लग बंगलोर गेल छथिन, से सत्येन बाबू एनीकटपर बैसल जल तरंगकेँ देखैत छथिन जे कोना तरंग उठै छै आ कोना खतम भऽ जाइ छै। अपनो जीवन ओही जलतरंग जकाँ बुझा रहल छनि। काल्हि तक कतेक उफान छलै जीवन मे, मुदा आइ सभटा शांत भऽ गेलै।
यएह सोनभद्राक तट छै जतए प्रत्येक दिन जल तरंगकेँ कल-कल छल-छल करैत देखि आनन्दित होइत रहैत छलाह। अभियंता छथिए आ बेशी समय नहरक नौकरीमे बितेलनि, तैँ अभियंत्रण काजसँ बेशी लगाव छलनि। मुदा आइ ओ बेशी गंभीर छलाह। काल्हिये ने रिटायर भेलाह अछि। कतेक रूटीन लाइफ छलनि। मुदा आब रिटायरमेंटक जीवन कोना कटतनि? यएह सोचि रहल छलाह एखन। मोन नै लगलनि। थोड़बे कालक बाद चलि देलाह अपन डेरा। डेरापर सेहो तँ अखन असगरे छथि। चुपचाप लॉनमे कुर्सी लगा बैस जाइ छथि। आ पुनः अतीतमे चलि जाइ छथि। याद पड़ैत छनि अपन बचपन। घरमे माय बाबूजी, पित्ती- पितियाइन सभ रहथिन। सभ पितयौत आ सभ बहीन मिलाकय बहुत पैघ परिवार रहै। सभ कतेक खुशी रहै। सत्येन बाबू बचपनमे कतेक खेल सभ ने खेलाथि। चोरा नुकी, झिझिरकोना, चोर सिपाही, कतेक खेल सभ रहै। एक बेर लिलियासँ कतेक झगड़ा भऽ गेल रहनि, तँ ओकर हाथे मरोड़ि देने रहथिन, तँ कोना काकीसँ मारि खुआ देलकै। ओ छौड़ी बड़ बदमास छल मुदा हमरा सहोदरोसँ बेशी मानैत छल। कोनो चिंता नै, कोनो फिकिर नै। भरि भरि दिन महराजी पोखरिपर गेंद खेलाइत छलाह आ पोखरिमे चुभकी मारैत छलाह, मुदा धीरे धीरे बचपन समाप्त भऽ गेलनि। बाबूजी मरि गेलखिन। कतेक कानल रहथि सत्येन बाबू। बहुत स्नेह रहनि बाबूजीसँ। क्रमहि सभ पित्ती मरि गेलखिन। अराध्यदेवी माय सेहो स्वर्ग चलि गेलखिन। सत्येन बाबू सोचैत छथि, जावे माय जिबैत रहथिन, कहियो अपनाकेँ पिता नै बुझैत छलाह। संतान लग पिता जरुर छलाह मुदा माय लग पहुँचैत बेटा बनि जाइत छलाह। आत्मा तृप्त भऽ जाइत छलनि मुदा आब ओ जिनगी कहाँ देखैत छथिन। सत्येन बाबूकेँ कतबो तकलीफ, दर्द होइत छलनि मायक एकटा स्पर्श दुःख –दर्दकेँ तुरंत समाप्त कऽ दैत छलनि। मायसँ आत्मीय प्रेम रहनि। जीवनमे कतेक तूफान अएलनि, कतेक समस्या रहलनि, मुदा सत्येन बाबू कहियो हतोत्साह नै भेलाह, तेकर कारण एक संजीवनी-बूटी माय छलखिन। कतेक पारिवारिक समस्या होइत छलनि मुदा मायक विचारसँ कहियो कोनो समस्या बुझेलनि? सत्येन बाबू पारिवारिक परिवेशमे सेहो बहुत संतुलित छलाह। समग्र परिवारसँ अपनापन छलनि। जइ माटि-पानिमे जन्म छलनि तइसँ अत्यधिक प्यार छनि। मुदा आबक जीवन कोना बिततनि से बुझा नै रहल छनि।
“सर बजारसँ की अनबाक अछि? रामझुमनी आ कदीमा तँ भोरे अनने रही।” सत्येन बाबूक तन्द्रा टुटलनि। नौकर बनबारी आगूमे ठाढ़ रहनि। कहलखिन्ह- जखन तरकारी अछिये तँ छोड़ू बजार गेनाइ। पहिने नेबोक चाह बना कऽ आनू। देखू, तुलसी पात देनाइ नै बिसरब।
बनबारी चाह बनाबए चलि गेलनि। सत्येन बाबू लॉनमे टहलऽ लगलाह। गेंदा, चमेली, सिंगरहार, गुलाब तथा रातरानी फूलसँ पूरा लॉन भरल छै। काते कात कतेक गाछ जेना आम, कटहर, धात्री, अशोक आदि सभ छै। अनवर माली हरदम किछु ने किछु करिते रहै छै। गुलाबक फूल कइएक रंगक छै। कोनोमे कली देने छै तँ कोनो अर्द्धविकसित छै तँ कोनो पूरा फुलाएल छै। ऐ लॉनक बीचमे एकटा चबूतरा बनाएल छै। ई चबूतरा अंग्रेज शासन द्वारा निर्मित छै। नवमे कतेक रमणीय लगैत हेतै? सत्येन बाबू जखन कोनो आत्म चिंतनमे रहैत छथि तखन अही फूलक बीचमे चलि अबैत छथि। चारुकातसँ नीक नीक सुगंध लगैत छनि। सुगन्धित वातावरणमे चिंतन सेहो सकारात्मक भऽ जाइत छनि। चारुकात फूलसँ आच्छादित चबूतरापर बैस जाइ छथि। ताबे बनबारी चाह बना कऽ आबि जाइ छनि। बनबारी सत्येन बाबूक संग बहुत दिनसँ छनि। ओ गाड़ी सेहो चलबैत छनि आ किचेनक काज सेहो करैत छनि। ओकर माय जखन ओ दू सालक छल तखने मरि गेलै। बनबारी टुगर भऽ गेल। पैघ भेल तँ सत्येन बाबूकेँ ओकरापर दया आबि गेलनि। राखि लेलखिन्ह अपना लग। से ओ बनबारी सत्येन बाबूक बहुत सेवा करैत छनि। सत्येन बाबू अखन बेचलरे रहै छथि। तैँ सत्येन बाबू बनबारीपर पूरा निर्भर रहैत छथि। चाह पिबए लगै छथि। तुलसी पात देलासँ चाहक स्वादे बदलि जाइ छै। सत्येन बाबूक तुलसीक चाह विभागमे प्रसिद्ध भऽ गेल छनि। चाह पिबैत पिबैत पुनः अतीतमे विचरए लगै छथि। १९७१ मे सत्येन बाबूक ब्याह एकटा छोट मुदा संभ्रांत परिवारमे दीपमाला संग भेल रहनि। सत्येन बाबूपर घरक प्रत्येक आदमीक दृष्टि रहनि। ओइ समयमे कतौ कतौ इंजीनियर होइत छलै। सत्येन बाबूकेँ इंजीनियर होइते परिवारक पृष्ठिभूमि बदलि गेल रहनि। सत्येन बाबूपर पारिवारिक जिम्मेदारी रहनि। सत्येन बाबूसँ कियो रुष्ट नै रहथिन। आइ सत्येन बाबू सोचैत छथि, जइ व्यक्तिकेँ पत्नी संग नै छै ओ व्यक्ति समाज, परिवारक दृष्टिमे हीन भऽ जाइ छै। कहावत छै, सभ सफल व्यक्तिक पाछू एकटा स्त्री होइत छै। ओ पत्नी, माय, बहीन या कियो आनो भऽ सकैत छै। मुदा सोसल स्टेटस (सामाजिक अवस्था) पत्नीक व्यवहारपर निर्भर छै। पत्नीक महत्व जिनगीमे बहुत छै। ओ स्वर्गो देखा सकैत छै आ नर्को। आइ सत्येन बाबू सफल बेटा छथि, सफल पति छथि, सफल पिता छथि एवं सफल सामाजिक प्राणी छथि, ओइमे हुनकर पत्नी दीपमालाक पैघ हाथ छनि। मुदा आबक समय सत्येन बाबूकेँ कठिन बुझा रहल छनि। ६० बरख भऽ गेलनि। बुढ़ारी दस्तक दऽ रहल छनि। नौकरीसँ रिटायर कऽ गेल छथि। आब संतानक जरुरत बुझा रहल छनि। सत्येन बाबूकेँ तीनटा संतान छनि। दूटा बेटा आ एकटा बेटी। सुकांत बाबू चौदह सालसँ नौकरी करैत छथिन। बहुत प्रतिभावान। ओ अपना जीवनक अपन लक्ष्य प्राप्त करबामे लगा देने छथिन। लक्ष्य प्राप्त करबाक लेल कतौ दोसर दिस देखबाक पलखति नै छनि। ब्याह भऽ गेल छनि। एकटा पुत्र रत्न छनि। पारिवारिक दृष्टिसँ सुव्यवस्थित छथि। दोसर बेटा निशिकांत मेधावीक संग अपन काजमे व्यस्त छथि। नीक नौकरी करै छथि। हुनको ब्याह भऽ गेल छनि। पत्नीक संग प्रसन्न छथि। दुनू भाइक पढ़ाइमे सत्येन बाबू कमी नै केलखिन। धीयापुताक पढ़ाइ एवं पारिवारिक तथा अन्य सामाजिक काज करए कऽ कारण सत्येन बाबू सतत अभावक जिनगी जीलनि। तैँ सत्येन बाबू आधुनिक सुखसँ वंचित रहलाह। जिम्मेदारीक बोझसँ दबल रहलाह, तथापि आत्मीय सुखक कमी नै रहलनि। जतबे रहनि ओतबेमे संतोष रहनि। अपन दुनियाँ ततेक ने बढ़ा लेलनि जे अपना लेल किछु नै रखलनि। सभसँ चिंता इन्दुबालाक ब्याह रहनि। मुदा भगवानक इच्छा, इन्दुबालाक ब्याह सेहो नीक भऽ गेलनि। इन्दुबाला आ अंशुमान बाबूक जोड़ी बहुत नीक। अंशुमान बाबू बहुत उदार प्रकृतिक छथि। जेहने प्रतिभा तेहने विलक्षण स्वभाव। ज्ञानी तँ नीर क्षीर हंस जकाँ आ विवेकी महान। सत्येन बाबू बहुत खुशी भेलाह। सत्येन बाबूक भाग्य देखि कतेककेँ ईर्ष्या होइ छै। सत्येन बाबूकेँ सभ संतानसँ समान प्यार छनि। मुदा इन्दुबालाक संग २५-२६ बरख तक रहलासँ सत्येन बाबू बेटीपर बेशी निर्भर भऽ गेल छलाह। बेटी सासुर चलि गेलनि तहियासँ सत्येन बाबू कमजोर भऽ गेलाह। यद्यपि जहियासँ बेटा बेटी बाहर चलि गेलनि तहियासँ सत्येन बाबूक देख रेख हुनक पत्नी दीपमाला करैत छथिन मुदा इन्दुबालाक विछोह सत्येन बाबू आइ तक नै बिसरि सकलाह अछि। इन्दुबालाक संगीत सत्येन बाबूक रोम रोम मे बसल छनि। इन्दुबालाक संगीत सत्येन बाबूक प्राणदायनी छनि। इन्दुबाला कहियो नै बुझि सकलीह मुदा सत्य छै जे इन्दुबालाक अवाजपर सत्येन बाबू किछु काल लेल मृत्युकेँ भगा देथिन। संतान तँ सभ एके रंग होइ छै। मुदा संतानक अपन अपन दुनिया छै, तैँ कोनो कोनो संतान भौतिक सुखमे माय बापकेँ बिसरि जाइ छै। युग अनुसार धर्म बदलि जाइ छै। ओना माय बापकेँ सेहो बेटा दिस टकटकी नै लगेने रहबाक चाही। ओइसँ संतानक उन्नति प्रभावित होइ छै। संतानकेँ स्वतंत्र छोड़ि देबाक चाही। जतेक मोह होइत छै ओतेक कष्ट होइ छै। ऐ जीवनक कोन मोल तैँ सुख दुःखक अनुभूति बेकार। बस जे होइ छै से होइते रहतै।सत्येन बाबू मस्तिष्ककेँ एकटा झटका देलखिन्ह। की सभ सोचए लगलौं। सत्येन बाबूकेँ एकटा घटना याद अबिते हँसी लागि गेलनि। इन्दुबाला छोटेसँ बहुत नटखट छलै। ओकरा अपना बाबूजीसँ असीम प्यार छलै। सत्येनबाबूक सहरसा जिलान्तर्गत कोसी परियोजनामे पोस्टिंग रहनि। ओइठाम सत्येन बाबू केनाल एस.डी.ओ. रहथि। केनालक गप्प डेरापर ततेक ने होए जे घरक बच्चा सभ सेहो मुख्य, शाखा, लघु आ जलवाहा नहर बुझए लगलै। डेराक आगाँमे निशि, इन्दुबाला आ कालोनीक अओर छोट छोट बच्चा सभ मुख्य, शाखा आ लघु नहरक निर्माण खुरपीसँ जमीन कोड़ि कोड़ि कऽ करैत छलैक। नहरक निर्माणक बाद लोटा, गिलास, मगसँ पानि भरि कऽ नहरमे जलश्राव करैक आ नहरमे पानि जखन एक नहरसँ दोसरमे बहए लगैक तँ सभ बच्चा थोपड़ी पारि नाचए लगै। ऐ बीच इन्दुबाला एकटा लघु नहरकेँ तोड़ि थोपड़ी पाड़य लगै जे नहर टुटि गेलै। फेर ओही बच्चा सभमे कियो चीफ इन्जीनियर, कियो एस.ई., कियो एस. डी. ओ. बनि कऽ कमीटीक गठन करै आ मामलाक जाँच होइक। कमीटी द्वारा इन्दुबालाकेँ दोषी ठहराएल जाइक। दोषीक आँखिपर पटटी बान्हि चोर घोषित कएल जाइक। इन्दुबाला चोर बनए लेल तैयार नै होइत छलै, तखन सभ मिलि कऽ ओकरा मारि खुएबाक लेल सत्येन बाबू लग अनबाक प्रयास करैक। मुदा इन्दुबाला सभकेँ धमकी दैत सभकेँ कहै- तोरा सभकेँ नै बुझल छौक जे बाबूजी हमरा किछु नै कहै छथि, आ दौड़ कए भागि कऽ उल्टे सभ बच्चाक शिकाइत सत्येन बाबू लग करैक। बच्चेसँ कतेक कंफिडेंस अपना बाबूजी पर रहै इंदुकेँ। इन्दुबाला आब अपना घर गृहस्तीमे लागल छै, तथापि सत्येन बाबूकेँ लगैत छनि जेना ओ अखनो हुनका गरदनिमे लटकल छन्हि। संतान तँ वएह छै जेकरा अपना माय बापक सेंटीमेंट्स अनायास बुझा जाइ छै। इन्दुबाला सत्येन बाबूक आत्मामे बैसल छै। जीवनक ढलानपर सत्येन बाबू पहुँच गेल छथि। सूर्यक प्रखर तेज आब सत्येन बाबूमे नै छनि। आब तँ केखनो रात्रिक अन्हार सूर्यक लालिमाकेँ झाँपि देतैक। सत्येन बाबू केखनो कऽ उदास भऽ जाइत छथि। सत्येन बाबू अतीतक यादसँ वर्तमानमे अबैत छथि। ऐ समय की करक चाही? रिटायरमेंटक सदमा तँ सभ नौकरी पेशा लोककेँ होइ छै। तखन सत्येन बाबू किए चिंतित छथि? हुनका तँ चारु तरफ अपन बच्चा सभ ठाढ़ छनि। हुनका किए असुरक्षाक भावना मोनमे अएलनि? तकदीरमे जे लिखल हेतै सएह हेतै। अपना बच्चा सभकेँ संस्कार तँ ओ स्वयं देने छथिन। तखन एतेक डराएल किए छथि? डेराएल छथि ओ समयसँ। डेराएल छथि ओ आजुक सभ्यतासँ। समयमे बहुत परिवर्तन भऽ गेलैक अछि। भौतिकवादी युगमे सभ अर्थपर विशेष जोर देने छै। केकरो फुर्सत नै छै जे कतौ दोसर दिस देखतै। चारुकात त्राहि त्राहि छै। मुदा मोनकेँ आत्म संयमित करक छै। हर माय-बापकेँ सोचबाक चाही जे हमर समय बीति गेल। जेकर समय छै ओकरा सोचए कऽ छै। सत्येन बाबू विचार मग्न रहथि। एतबेमे पुनः बनबारी आबि गेलनि आ कहलकनि “सर” खाना तैयार भऽ गेल। सत्येन बाबू देखलनि, ९ बाजि गेलै। डेराक भीतर गेलाह। खाना टेबुलपर लगाएल छै। सत्येन बाबू भोजन केलनि आ बिछौनपर पड़ि रहलाह। नींद शीघ्रे भऽ गेलनि। निद्रामे देखै छथि जे हुनके हमशक्ल एकटा दोसर सत्येन ठाढ़ भऽ हुनका देखि हँसि रहल छनि। सत्येनबाबूकेँ देखि आश्चर्य भेलनि। पुछलापर कहलकनि, ओ सत्येन बाबूक आत्मा छिऐ। ओ कहलकनि जे देख हमर दोस्त, जिनगी तोहर नै छियौ। जिनगी तँ तोरा देल गेल छौक। जहिया तोहर काज समाप्त भऽ जेतौक तोरा देहसँ हम निकलि जेबौ आ तोहर देह निर्जीव भऽ जेतौ। तैँ तू बेकार किछु सोचैत छेँ। तोरा अपना दऽ किछु नै बुझल छौ। तोहर शरीरक कोनो महत्व नै छौ। महत्व छै हमर अर्थात आत्माक। ई कहि छाया सत्येन चलि गेलै। सत्येन बाबू अवाक रहि गेलाह। ताबे बनबारी उठेलकनि। ‘सर’ उठू, भोर भऽ गेल। चाय सेहो बना देने छी। तुलसी पात सेहो धऽ देने छी। सत्येन बाबू आँखि मिड़ैत उठैत छथि आ देवालपर लागल दर्पणमे अपन मुँह देखै छथि आ अस्थिरेसँ मुसकिया दै छथि।
Posted by Gajendra at 12:26 PM
Labels: सत्यनारायण झा
Subscribe to: Post Comments (Atom)


text:
Actor Manglanand Jha: "Ashish Vidyarthi" Of Maithili Films-(Bhaskar Jha)
ई छथि मैथिली फ़िल्म मे सबसं बेसी खलनायकक अभिनय करय बला मैथिल कलाकार मंगलानन्द झा जे मूल रुप सं मधुबनी के मंगरौनी के रहनिहार छथि। मैथिली फ़िल्मक "आशीष विद्यार्थी" मंगलानन्द झा "गरीबक बेटी", "आऊ पिया हमर नगरी","सुहागिन", "कखन हरब दुख मोर", "सजना के अंगना में सोलह सिंगार", "दुलरुआ बाबू", "सपना भेल सुहाग" आदि फ़िल्म केने छथि। हिनका बारे में पूछला पर मैथिली फ़िल्म निर्देशक श्री मनोज झा कहलनि कि मंगलानन्द झा " भरपूर ऊर्जा सं भरल नीक कलाकार " छथि। " Report by Bhaskar Jha


text:
अमरचन्द्र अनिल । सरस्वती पूजाक नामपर जनकपुरक चौक चौकपर सरस्वती पूजा होबए लागल अछि । विद्यालयसँ बडका उत्सव सडकपर होबए लागल अछि । विद्यार्थीसँ बेसी उत्साहित चौकक युवासभ होबए लागल अछि । संख्योके हिसाबसँ विद्यालयसँ बेसी चौकपर मूर्ति रखाइत अछि । लोक दर्शनो करबाक लेल विद्यालयमे जेनाई छोडि रहल अछि …Read More »
समाजसेवी पवन सिंघानियाको पथमा –जनकपुरका वैद्यनाथ साह
सुजीतकुमार झा जनकपुरधाम समाजसेवा तर्फ युवाहरु अग्रसर हुन थालेका छन । पवन सिंघानिया, रामअशिष यादव, अमरचन्द्र अनिल लगायतका युवाहरुको पथमा एक जना युवा अझै थपिएका छन । वैद्यनाथ साहको समाजसेवाको चर्चा अहिले जनकपुरमा हुन थालेको छ । वैद्यनाथ जनकपुर अञ्चल अस्पताल सुधारमा लाग्नुका साथै सफाई अभियान, गरिबलाई सहयोग, घर बनाई …Read More »
स्थानीय तह कहिआ सक्रिय हएत ।। नेताजीसभ घूमि घूमि कऽ कहियाधरि माला पहिरब
अमरचन्द्र अनिल । एकटा नेताजीके जहिआ देखैत छियैन्हि सम्मानबला माला पहिरने । हुनकर दिनभरिक काज अछि घूमि घूमि कऽ माला पहिरब आ भाषण करब । ओ किछुए दिन पहिने स्थानीय तहमे निर्वाचित भेल छलथि । हुनका जनता माला पहिरए आ भाषण मात्रे करएके लेल पक्के निर्वाचित नहि कएने अछि । …Read More »
बनल भाईचाराके विकासमे लगाबएके आवश्यक्ता
अमरचन्द्र अनिल । चुनावसँ एक दू दिन पहिने एकटा मित्र फोन कएलन्हि चुनावक दिन कतेक विवाद हएत ? गोलीयो चलएके अवस्था आबि सकैत अछि कि नहि ? सामान्यतया जखन चुनाव होइत अछि एहन बातसभ आबए लगैत अछि । पहिने तऽ चुनाव भेल कि एक दू गोटेके मरएके लिखा जाइत छल …Read More »
जनकपुरक विकासक लेल नेतासभ लग खाका अछि कि नहि ?
अमरचन्द्र अनिल । चुनावक समयमे नेतासभ बहुतरास आश्वासन बाँटि रहल छथि । किओ कहैत छथि हम ई बना देलहुँ, ई बना देब । किओ कहैत छथि ई अधिकार दिएलहुँ ओ अधिकार दियाएब । मुदा जनकपुरक विकासक लेल हुनकासभ लग कि योजना अछि स्पष्ट रुपसँ नहि देखा रहल छथि । जनकपुर …Read More »
खानेपानी मन्त्रालयले जनकपुरको धनुष सागर र गंगासागरको सौन्दर्यीकरण गर्ने, मन्त्रालयको पदाधिकारीको सेभ हिस्टोरिकलसँग छलफल ।। मास्टरप्लान निर्माण मन्त्रालयले गर्ने
दूधमती समाचारदाता जनकपुरधाम, कातिक २८ । जनकपुरको दूई वटा ऐतिहासिक पोखरीलाई खानेपानी मन्त्रालयले सौन्दर्यीकरण गर्ने भएको छ । पोखरीमा धनुष सागर र गंगासागर रहेको छ । सौन्दर्यीकरण कार्य शुरु गर्नु पूर्व खानेपानी तथा ढल निकास विभाग, वातावरण महाशाखाका अधिकारीहरुले सेभ हिस्टोरिकल जनकपुरका पदाधिकारीहरुसंग छलफल गरेको छ । गंगासागरको गंगा आरती …Read More »
जनकपुर उपमहानगरपालिकामे देखल गेल अस्त व्यस्तता कहिआ हटत ?
अमरचन्द्र अनिल । जहिआ जनप्रतिनिधि नहि छल तहिआ कर्मचारीसभ पर दोष लगाओल जाइत छल ओ सभ काजे नहि करैत अछि । मुदा जनप्रतिनिधि एलाक २ हप्ता भऽ गेल अछि एकरबादो समस्या जतएके ततहि अछि । शुक्र दिन जनकपुर उपमहानगरपालिकामे रहल अनेरुवा मालजाल आ सुगर नियन्त्रणक लेल निवेदन देबए पहुँचल छलहुँ …Read More »
दुर्गा मन्दिरसभके के सफाई करत ?
अमरचन्द्र अनिल । जनकपुरक प्रमुख शक्ति पीठ आ दुर्गा मन्दिरसभके पूजा समाप्त होइते ओहिना छोडि देल गेल अछि । जखन पूजा शुरु भऽ रहल छल युवासभ तन मोनसँ लागल छलथि । ओसभ स्वयं सफाई कऽ कऽ शक्ति पीठ आ दुर्गा मन्दिरसभके सुन्दर बनौने छलथि । किछु ठाम तऽ एहि रुपसँ …Read More »
मतदातासभके सचेत हएबाक समय
अमरचन्द्र अनिल । नेतासभ फेरसँ विभिन्न अस्त्रसभ प्रयोग करए लागल अछि जनताके प्रभावित करबाक लेल । एखन यदि सचेत नहि भेलहुँ तऽ बहुत मुश्किल हएत । जनकपुरक बाद बनल शहरसभ विकासक दृष्टिसँ कतएसँ कतए पहुँच गेल मुदा जनकपुर निचे जा रहल अछि । एकर कारण चुनावक समयमे गम्भिरता नहि देखाएब …Read More »
ज्योतिषी पण्डितसभ सेहो दू देश बनाबएके प्रयासमे तऽ नहि ?
अमरचन्द्र अनिल । होरी पावनि नेपालमे दू दिन होइत अछि । पूर्णिमा दिन नेपाली भाषीसभ मनबैत अछि तऽ मधेशीसभ पूर्णिमाक प्रात भने । एकटा पावनि दू दिन मनाओले जाइत छल आब रक्षाबन्धन सेहो दू दिन । नेपाली भाषीसभ नागपञ्चमी दिन रक्षाबन्धन मनौलन्हि तऽ मधेशीसभ पूर्णिमा दिन । कहैत छी …Read More »


text:
पटना। 06 सितम्बर। प्राप्त खबैर केर मुताबिक़ बिहार म' आएल बाढ़िक लेल गुजरात सरकार मदैद आओर राहत काज हेतु 5 करोड़क चेक देना अछि। ई राशि ओतबे अछि जतबा गुजरात सरकार दिस सँ 2010 म' भेजल गेल छल, ओहि समय नरेंद्र मोदी गुजरात केर मुख्यमंत्री छलाह।
2010 म' जखन बिहार म' बाढ़ि आएल छल, तखनो गुजरात सरकार मदैद लेल 5 करोड़क चेक भेजना छल, मुदा नीतीश कुमार ओहि चेक क' वापस लौटा देना छलखिन।
मुख्यमंत्री नीतीश कुमार एहिबेरक बदलल राजनीतिक समीकरण म' पूरा तरहे बदलल - बदलल नजैर आबि रहल छथि। एहि बेर ओ एहेन काज क' रहल छथि जे ओ सात परख पहिने नहि केना छथि।


text:
सोमवार, 26 फ़रवरी 2018
नितीश सरकार में अपराधी बे-लगाम , लड़की के काटी देलक हाथ
मुंगेर। सरकार एक दिश नारा दैत अछि "बेटी बढ़ाओ - बेटी बचाओ ", ओतैह दोसर दिश समाज के रवैया उदाशीन के संग संग लाचार सेहो बनल अछि। ताजा घटना में एकटा बेटी चिचियाइत रहली, लेकिन कियो बचाब के लेल नै आएल। एही दौरान अपराधि ओहि लड़की के पकैड़ ओकर हाथ काटी देलक आओर घटना स्थल स फरार भ गेल। लड़की के गंभीर हालत में अस्पताल में भर्ती कराओल गेल अछि। मुंगेर के जमालपुर में घटल एही घटना सs पूरा इलाका में दहशतक' माहौल अछि। नितीश सरकार में अपराधी बेलगाम
सूचना के अनुसार जमालपुरक' निवासी पूजा कुमारी पुलिस भर्तीक' रिटेन टेस्ट के क्वालीफाई केएलाक' बाद फिजिकल टेस्टक' तैयारी करैत छली। जाहिके लेल हरेक दिनक' भाँति आई जमालपुर आरपीएफ बैरक में दउरा जाइत छली। सोम दिन भोरे दउरा जाइत काल ईस्ट कॉलोनी थाना क्षेत्र में ई घटना सरेआम भेल।
घटना के संबंध में कहल जा रहल अछि कि घात लगाक' अपराधि धारदार हथियार सs दाहिना हाथक' कलाई काटी देलक। एही दौरान ओ छुटबाक लेल छटपटाइत रहली , अपना आप के बचेबाक लेल आवाज सेहो लागेली।लेकिन, अपराधि के भय सs कियो बचाब के लेल सामने नहीं आयल।
घटना के बाद अपराधी आराम सs हथियार लहराबैत चली गेल। एहिके के बाद पहुंचल पुलिस घायल के जमालपुर रेलवे अस्पताल में भर्ती करौलक। पीडि़त युवती के पिता के अनुसार हुनका केकरो सs दुश्मनी के कोनो जानकारी नै अछि। पुलिस घटना के अनुसंधान में जुटल गेल अछि।
Labels: मुंगेर


text:
अपन मिथिला / साउन २५ - चीनमें चौबिस घण्टामें दोश्रबेरि भूकम्प गेल अछि ।
पछिल्लका भूकम्प ६.३ म्याग्नीच्यूडके छेल आ सीनजियाङ प्रान्तके कजकस्तानसँग के सिमाना नजिक केन्द्रविन्दु रहल बतौने अछि।
भूकम्पसे भेल नुकसान के खबैर प्राप्त नै भेल अछि।
एहि से पहिले हिमाल भाग में ७ म्याग्नीच्यूडके भूकम्प गेल छेल आ बहुत गोटे के मौत भेल अछि आ घायल सेहो बहुत भेल अछि
केन्द्रबिन्दु:
अमेरिका के जियोलोजिकल सर्भेके अनुसार छिरलिएके जनसंख्या रहल चीनके दक्षिण पश्चिमी प्रान्त सिचुवानमें गेल भूकम्पके केन्द्रविन्दु बहुत पसन्द पर्यटक केन्द्र नजदिक रहल छेल ।
चीनके प्रकोप व्यवस्थापन सम्बन्धी निकायके जनबैत ग एफएपपी समाचार संस्था लिखने अछि - १०० गोटे के मौत भेल आ १,३०,००० घरमें नुकसान भेल अछि।
चिनियाँ सञ्चार माध्यमके के अनुसार मौत भेल में पर्यटक सेहो अछि ।
सिचुवान प्रान्त भूकम्प के लेल ख़तरा के क्षेत्र अछि । एहि ठाम सन २००८ में एल भूकम्पमें ७० हजार मौत भेल छेल ।
ओहि ठाम चीनके एकटा प्रख्यात प्रकृति संरक्षण क्षेत्र आ एकटा युनेस्के विश्व सम्पदा क्षेत्र सेहो अछि।
मौत भेल के संख्या बैढ सकै छै ।
राष्ट्रपति सी जिनपिङ सहियोगी काज जोर शोर करै के लेल कहने अछि ।
भूकम्पके धक्का ७०० किलोमीटर दूर सियान आ चेङ्दुमें सेहो महसुस केने छेल ।


text:
पटना। 31 अगस्त। बिहारक सिंगल लेन बला सभ स्टेट हाइवे क' अगिला तीन बरखक दौरान डबल लेन म' बदलल जाएत। मुख्यमंत्री सचिवालय स्थित संवाद कक्ष म' पथ निर्माण विभाग आओर परिवहन विभाग केर उच्चस्तरीय समीक्षात्मक बैठकक क्रम म' मुख्यमंत्री नीतीश कुमार संबंधित विभाग केर पदाधिकारी सभके आवश्यक दिशा-निर्देश देलनि। पथ निर्माण विभाग के समीक्षा बैठकक दौरान मुख्यमंत्री प्रदेश केँ कुल 4,005 किलोमीटर राज्य राजमार्ग, जाहिमे 1,320 किलोमीटर सिंगल लेन बचल अछि ओहिके दू लेन करबाक निर्देश देलनि।
बैठकक बाद मुख्य सचिव अंजनी कुमार सिंह कहलनि कि मुख्यमंत्री नीतीश कुमार पथ निर्माण विभाग केर अधीन पथ म' 335 तंग या स्क्रू पाइल ब्रिज क' अगिला तीन बरख के भीतर आरसीसी ब्रिज बनेबाक निर्णय लेलनि। जाहिक लेल एहि बरखक बाढ़िक अनुभव क' ध्यान म' राखैत जतेक बहाव जरूरी अच्छी, ओतबा करबाक निर्देश देलनि। मुख्य सचिव कहलनि कि बैठक म' भारत-नेपाल बॉर्डर रोड म' बाढ़िक कारण भेल क्षति केर मद्देनजर अतिरिक्त पुल सभक प्रावधान करबाक सेहो निर्णय लेल गेल।


text:
एहिबेर छात्रा सभक संग अश्लील डांस करै बला हुनकर वीडियो वायरल भ' गेलन्हि जाहिपर आपत्ति जतबैत लवगुरु मटुकनाथ क' पटना विश्वविद्यालय के वीसी वाईसी सिम्हाद्रि निलंबित क' देलन्हि अछि। अप्पन छात्रा जूली से बियाह करबाक बाद सेहो हुनका निलंबित कायल गेल छल, लेकिन फेर निलंबन वापस ल' लेल गेल छल।
पटना यूनिवर्सिटी के हिन्दी विभाग के एचओडी मटुकनाथ चौधरी लवगुरु के नाम से जानल जायत छैथ। ई लवगुरु छात्रा सभक संग अश्लील डांस केना छला जाहिक वीडियो वायरल भ' गेल छल आर लोग सभ हुनकर खूब मज़ाक उड़ेना छलैन्ह। अश्लील डांस के मामले मे मटुकनाथ पर वीसी द्वारा देल गेल आदेश क' नहि मानबाक आरोप सेहो अछि।
सोशल मीडिया मे मटुकनाथ आर रिटायर्ड शिक्षक डॉ. शंकर प्रसाद के छात्रा सभक संग डांस करै बला विडियो वायरल भेल छल। विडियो पिछ्ला साल दुर्गापूजा से पहिने वायरल भेल छल। एहि मामला मे विडियो केर जांच कराओल गेल। ऐहिक बाद वीसी मटुकनाथ पर कार्रवाई केलन्हि अछि।
अप्पन छात्रा जूली से प्रेम सम्बंध के चलते मटुकनाथ चौधरी चर्चा मे आयल छला। पटना विश्वविद्यालय 15 जुलाई, 2006 क' मटुकनाथ क' बीएन कॉलेज के हिंदी विभाग के रीडर पद से निलम्बित केना छल। बाद मे 20 जुलाई, 2009 क' सेवा से बर्खास्त क' देल गेलन्हि।
हुनका पर अप्पन कक्षा मे बाहरी लोग सभके बैसेबाक व अमर्यादित आचरण करबाक आरोप लगाओल गेल छल। ऐहिक 2 बरख बाद मटुकनाथ केर बर्खास्तगी क' रद्द करि हुनका वापस नौकरी पर राखल गेल छल।


text:
बनकट्टा गाम स्थित पावर ग्रिड सब स्टेशन म' आयोजित कार्यक्रम म' मधुबनी के जिलाधिकारी गिरिवर दयाल सिंह कहला कि विद्युत सब स्टेशन पावर ग्रिड केँ उद्घाटन भेला सँ एहिठामक लोग क' विद्युत उर्जा केँ क्षेत्र म' बहुत काफी लाभ भेटतैन्ह। 132/33 केबी केँ ग्रिड उपकेंद्र बेनीपट्टी कारगर साबित होयत।
एहि अवसर पर एसपी मो. अख्तर हुसैन, विद्युत विभाग केँ जीएम पीके सिंह, कार्यपालक अभियंता हरेंद्र कुमार सिंह, एसडीएम राजेश परिमल, डीएसपी निर्मला कुमारी, डीसीएलआर विष्णुदेव मंडल, बीडीओ डा. अभय कुमार. सीओ ललित कुमार सिंह, पुलिस निरीक्षक सह थानाध्यक्ष मदन प्रसाद सहित कैको पदाधिकारी उपस्थित छलाह।


text:
मधेपुरा। 10 जनवरी। जिला के आलमनगर प्रखंडक गंगापुर पंचायत के ग्रामीण सभ समाहरणालय द्वार पर जन वितरण प्रणाली विक्रेता सोती राय केर खिलाफ प्रदर्शन केलन्हि। ग्रामीण सभ जिला पदाधिकारी क' आवेदन द' दुकानदार पर आरोप लगेलन्हि अछि कि खाद्यान्न सामग्री मे गेहूं चावल आर केरोसिन तेल वितरण करबामे मनमानी कायल जायत अछि।
लाभुक कूपन ल' सामग्री लेबा जायत छैथ तेँ हुनका संग माईरपीट आर गाली गलौज कायल जायत अछि। नवंबर माह से खाद्यान्न नहि भेटबाक कारण परिवार मे भूखमारी केर समस्या उत्पन्न भ' गेल अछि। एहि समस्या केर सूचना प्रखंड आपूर्ति पदाधिकारी आलमनगर क' सेहो देल गेल मुदा एखन धरी कउनु कार्रवाई नहि कायल गेल अछि। जहिसे साफ अछि कि आपूर्ति पदाधिकारी केर मिली भगत से जन वितरण प्रणाली खाद्यान्न केर कालाबाजारी क' रहल छैथ। ग्रामीण सभ जिलाधिकारी से मांग केलन्हि कि जांच करि कार्रवाई कायल जाय। प्रदर्शन मे शंकर राम, सुनिता देवी, दिनेश मंडल, श्रीदेव पासवान, माला देवी, अमरजीत पासवान, जामुन ऋषिदेव, जब्बार अली सहित बहुत रास संख्या मे ग्रामीण सभ शामिल छलाह।


text:
पटना : बिहार मे बैंक पर सरकार क सख्ती रंग देखा रहल अछि। बिहार क लोक जे बैंक मे टका रखैत छथि ओहि मे स पैघ हिस्सा आब बिहार पर खर्च भ रहल अछि। राज्य मे पहिल बेर साख जमा अनुपात 40.17 प्रतिशत दर्ज कैल गेल अछि। उप मुख्यमंत्री सह वित्तमंत्री सुशील कुमार मोदी वित्तीय वर्ष 2013 – 14 क पहिल राज्य स्तरीय बैंकर्स समिति (एसएलबीसी) क 11 मई कए राजगीर मे प्रस्तावति बैसार क तैयारी क समीक्षा बैसार मे कहला जे बैंक मे सरकारी धन राशि जमा करबा लेल राज्य सरकार जे मापदंड निर्धारित केने छल। ओहि नियंत्रण व्यवस्था क नीक परिणाम सामने आबि रहल अछि आ राज्य मे पहिल बेर साख जमा अनुपात 40 प्रतिशत कए पार केलक अछि। मोदी कहला जे वर्ष 2012-13 मे वार्षिक साख योजना (एसीपी) क लक्ष्य 51400 करोड़ टकाक विरुद्ध 44520 करोड़ टका क उपलब्धि रहल अछि, जे लक्ष्य क 86 प्रतिशत अछि। ओ कहला जे वर्ष 2013-14 क लेल वार्षिक साख योजना क लक्ष्य 62 हजार करोड़ निर्धारित कैल गेल अछि। उप मुख्यमंत्री कहला जे राजगीर मे प्रस्तावित एसएलबीसी क बैसार मे बिहार क मुख्यमंत्री नीतीश कुमार आ केन्द्रीय वित्त मंत्री पी चिदम्बरम क अलावा विभिन्न बैंक क सीएमडी सेहो भाग लेतथि। ओ कहला जे केन्द्रीय वित्त मंत्री क उपस्थिति मे प्रस्तावित एहि बैसार मे बिहार सरकार राज्य मे बैंक स जुड़ल विभिन्न समस्या कए राखत।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
आगाँ कहलनि जे सभ पार्टी हमरा सबकेर अपन फायदाक वास्ते उपयोग कएलक अछि तैं आब अपन हक केँ वास्ते एकजूट भेनाइ आवश्यक अछि। जखन अहि जातिके लोकमे एकजूटता आबि जायत तखनहि अपन अधिकारक लेल लड़त आ आवाज उठायत। धानुक जातिकेँ लोक समूचा देशमे पसरल अछि। अहि जातिकेँ लोक सामाजिक, आर्थिक, शैक्षणिक आ राजनैतिक रूपे उपेक्षित अछि। एखनहु अहि समाजक लोकमे अशिक्षा, बेगारी आ भुखमरी व्याप्त छैक। अहि मौका पर सभाकेँ अध्यक्ष गोपाल मंडल कहलनि जे सरकारमे अपन भागीदारी सुनिश्चित करबाक लेल आवाज उठेबाक दरकार अछि।
धानुक जातिकेँ आर्थिक तंगी केर कारण अहि समाजक बेसी लोक पलायन करबाक लेल विवश अछि। धानुक जातिकेँ संख्या बहुतरास छैक मुदा विकास एक्कहु रत्ती नहि। पटनाके मोकामासँ आयल विमल कुमार कहलनि जे धार्मिक ग्रंथमे सेहो अहि जातिकेँ वर्णित कएल गेल अछि। जिला सचिव रामचंद्र मंडल कहलनि जे आरबी रसल आ हीरालालकेँ किताबमे अहि जातिकेँ धनुष धारण केनिहार बताओल गेल अछि।


text:
“2009-10 क अवधि मे दिल्ली आ चंडीगढ़ कए 32,400 करोड़ टका क कृषि ऋण देल गेल, जखकि एहि अवधि मे बिहार, उत्तर प्रदेश, पश्चिम बंगाल आ झारखंड कए मिला कए 31 हजार करोड़ क ऋण देल गेल।”
पटना। उपमुख्यमंत्री सुशील कुमार मोदी एक बेर फेर केंद्र पर निशाना साधलथि अछि। ओ आरोप लगेलाह अछि जे कृषि ऋण देबा मे बिहार सन कृषि प्रधान राज्य संग केंद्र द्वारा भेदभाव क रहल अछि। उपमुख्यमंत्री कहला अछि जे दिल्ली आ चंडीगढ़ सन क्षेत्र मे किसान क आबादी बहुत कम अछि आ कृषि उत्पादन मे योगदान नगण्य अछि मुदा हुनका कृषि ऋण बिहार क किसान स बेसी भेट रहल अछि, जखनकि बिहार क घोर उपेक्षा कैल जा रहल अछि। भारत सरकार कए दोषी बैंक सब पर कार्रवाई करबाक चाही, किया त कृषि ऋण क दोसर मद मे उपयोग भ रहल अछि।
मोदी कहला जे राष्ट्रीय कृषि आ ग्रामीण विकास बैंक (नाबार्ड) क आंकडा क अनुसार 2009-10 क अवधि मे दिल्ली आ चंडीगढ़ कए 32,400 करोड़ टका क कृषि ऋण देल गेल, जखकि एहि अवधि मे बिहार, उत्तर प्रदेश, पश्चिम बंगाल आ झारखंड कए मिला कए 31 हजार करोड़ क ऋण देल गेल। इ कृषि प्रधान राज्य संग घोर मजाक अछि।
उपमुख्यमंत्री आरोप लगेलाह जे बिहार मे कृषि ऋण कए चुकेबाक दर सेहो अन्य राज्य स बेसी अछि,मुदा बैंक द्वारा तरजीह नहि देल जा रहल अछि आ लगातार पक्षपात कैल जा रहल अछि। दिल्ली मे ग्रामीण आ कृषि प्रधान आबादी 4.19 लाख आ चंडीगढ़ मे 29 हजार अछि, जखनकि बिहार मे नौ करोड़ स बेसी लोक ग्रामीण क्षेत्र मे रहैत छथि।
ओ कहला जे दिल्ली आ चंडीगढ मे सस्ता ब्याज दर पर कृषि ऋण प्राप्त क लोक ओकरा बैंक मे जमा क द रहल छथि। इ सस्ता कृषि ऋण क दुरुपयोग अछि। मोदी आरोप लगेलाह जे सार्वजनिक वितरण प्रणाली क तहत बिहार क बीपीएल परिवार कए केरोसिन तेल आवंटन मे सहो केंद्र भेदभाव क रहल अछि।
दिल्ली मे बिजली क आपूर्ति काफी अछि जखन कि बिहार मे कम, तखनो राज्य क बीपीएल परिवार कए केरोसिन तेल क आवंटन दिल्ली स कम भ रहल अछि। ओ कहला जे प्रति बीपीएल परिवार दिल्ली मे 12.5 लीटर केरोसिन तेल एक मास मे देल जा रहल अछि जखनकि बिहार मे इ मात्र तीन लीटर प्रति मास स कम देल जा रहल अछि।
दिल्ली मे 3.56 लाख बीपीएल परिवार अछि जखनकि बिहार मे एक करोड़ स बेसी एहन परिवार रहैत अछि। उपमुख्यमंत्री कहला जे एहि सबटा मसला कए उचित मंच पर उठाउल जाएत। सांसद सब स सेहो एहि मसला पर विचार विमर्श होएत।
maithili news, mithila news, bihar news, latest bihar news, latest mithila news, latest maithili news, maithili newspaper


text:
काटल कथा- आशीष अनचिन्हार
10 जनवरी ( समय भोरक 5.39 मिनट)--- आइ भोरे गंगासागर ट्रेनसँ दड़िभंगा रेलवेस्टेशन उतरलहुँ। किछु डेग चललाक पछाति बुझाएल जेना डाँड़सँ निच्चा पानि झहरैत हो। डाँड़सँ उपर नै, किएक तँ गंजीपरसँ अंगा, अंगापरसँ अधकट्टी सुइटर आ तकरा उपर पूरा बाँहिक जैकेट छल। पूरा माथ गुलबंद महाराजक शरणमे। तँए डाँड़सँ उपर किछु नै बुझना गेल। मुदा डाँड़सँ निच्चा छल मात्र खौरकी हाफ जँघिया आ ताहिपरसँ फूल पैन्ट। तखन पानि की पाथरो बुझेतैक।
आब अहाँ सभ हमरा किछु कहब से हमरा बुझा रहल अछि। अहाँ सभ कश्मीरक पानिकेँ बर्फमे बदलनाइ विश्वास कए सकैत छिऐ मुदा एहि गप्पकेँ नै। कारण--------------- ओना कारण एकर बड्ड सोंझ छै आ अहाँ तँ बुझिते हेबै जे सोंझ गप्प मगजमे बड्ड देरीसँ घुसैत छै। ओना जे होइक एकर कारण, छै मुदा स्वाभाविके। मनुख जाहि वस्तु आ ओकर परिवर्तनकेँ आँखिसँ देखैत छै ओकरेपर ओ विश्वास करैत छै। बिनु आँखिक देखने केओ विश्वास करत ताहि लेल माथक पसेना एड़ीसँ पोछए पड़ैत छै। ओना एहि गप्पक बीचमे हम अपन टाँग अड़ाएब जे किछु गप्प देखबाक नै विश्वास करबाक होइत छै, ओनाहिते जेना की कन्यागत कहै छथिन्ह जे हमर कन्या पवित्र छथि आ वरागतकेँ विश्वास करहे पड़ैत छै। ओना वरागतक विश्वास कोन जौड़सँ बन्हालए रहैत छै से हम नै कहब।
अस्तु कोनाहुतो जाँघ-टाँगसँ पानि झहरबैत वेटिंग रूम एलहुँ, किछु खन बैसलहुँ आ फेर उठि कए चाह बला लग एलहुँ। आब अहाँ सभ अनुमान कए सकैत छिऐ जे ओहि ठाम हम निश्चित रूपेँ चाह पीने हएब आ से स्वाभाविके छै। व्यर्थमे केकरो दोकानपर जा कए ठाढ़ भए जेबै तँ गमजन होइत देरी नै लागत।
गिलासक चाह आधा खत्म भए गेल छल, आधा बाँचले छल ( कृप्या अहाँ लोकनि एकरा दर्शनक विषय नै बूझब ) तखने एकटा विचित्र प्राणीक आगमन भेल। ओना एक गोट विद्वान कहने छथि जे मनुख अपना आपमे एकटा विचित्र प्राणी अछि। आब ओ विद्वान विचित्र प्राणीकेँ देखने होथिन्ह की नै मुदा आइ हम देखि लेलिऐ। आगंतुक प्राणी अहाँकेँ ने पूर्ण रूपेँ पुरुष बुझेताह आ ने स्त्री। जँ गँहिकी नजरिसँ देखबै तँ ओ अहाँकेँ हिजड़ो नै बुझेताह। आब ओ अहाँकेँ जे बुझाथि से बुझैत रहू, मुदा हमरा ऐ प्रसंगसँ उतरि हुनक वयसपर एबाक चाही। ओना ओ देखलासँ साठिक सेहो बुझेताह आ सत्तरिक सेहो, मुदा हुनक वयस चालीससँ उपर नै। आब अहाँ सभ ई नै कहब जे अहाँ कोनो हुनकर टिप्पनि बनेने छिएन्हि ? सत्ते, हम तँ हुनकर टिप्पनि नहिए बनेने छिऐ मुदा जे हम कहलहुँ से सत्य जँ गड़बड़िओ हेतै तँ एकै-दू बर्खक। आब अहाँ सभ चाह बलाक वयस पूछू। अहाँ पूछब तँ हम उत्तर देब जे हुनकर वयस हमरासँ बीस होइन्हि की उन्नीस छलाह हमरे बराबर।
आब अहाँ सभ बोर भए गेल हएब। हफिआइत हएब आ केखनो खिसिआ कए पूछब जे ई इतिहास सुनौलासँ कोन लाभ। हँ बाबू ओना इतिहास सुनेलासँ तँ कोनो लाभ नै छै मुदा इतिहास तँ इतिहासे होइत छै। फेर हम कहाँ भसिया गेलहुँ। केखनो काल कए हम ओनाहिते भसिआ जाइत छी जेना की मुद्रास्फीतिक बाढ़िमे घर आ घरक बजट।
हँ तँ आब सुनू- ओ विचित्र प्राणी चाह बलासँ चाह मगँलकै। चाह बला चाह छानि ओकरा हाथमे देबएसँ पहिने पाइ मँगलकै आब तँ बाबू कहबीए छै " घर कहाँ दरभंगा, झोड़ामे की छौ अंगा, टिकट कहाँ बाबू भिखमंगा " । आब तँ अहूँ सभ बुझिए गेल हेबै, अबूझ तँ नहिए छी। चाह बला बमकि उठल---------- भाग सार--------मादर---------------फादर--------बहान--------------------सभ विशेषण उझीलि देलकै। बमकैत बाजल--- हम जुआनकेँ भीख नै दैत छिऐ। जो साला बुढ़बा होता है... उसीकेँ माइ को ओही छिन्नी साँइ को भीख देता हूँ।
विचित्र प्राणी पाँच डेग पाँछा हट गेल। चाहो बला पाँच डेग पाँछा हटि गेल। हमरो चाह खत्म भए गेल छल, पाइ देलिऐ आ विदा भए गेलहुँ बस स्टेन्डक लेल।
10 जनवरी ( समय भोरक 6.38 मिनट)--- रेलवे स्टेशनसँ निकलि बाटपर एलहुँ टेम्पू पकड़बाक लेल। किछु खन प्रतीक्षा करए पड़ल। टेम्पूक नै, टेम्पूकेँ आदमीसँ भरबाक लेल। टेम्पू आब चालू भेल। कन-कन बसात आ जर्किनसँ देह परमहंसीय अवस्थामे पहुँचि गेल। ने स्वस्थ जकाँ फुर्तिगर आ ने लकवाग्रस्त जकाँ निष्क्रिय। कहुना बस स्टेन्ड पहुँचलहुँ आ पहुँचिते सूपक भाँटा भए गेलहुँ। बाम-दहिन होइत-होइत पता लागल जे बसक लेल प्रतीक्षा करए पड़त सेहो कतेक तँ पौने एक घंटा। बेस कएले जा सकैए।
आब अहाँ सभ कहबे करब जे अहाँक प्रतीक्षा लेल हम किएक प्रतीक्षा करू। बेस अहाँ प्रतीक्षा किएक करब हम कहिए दैत छी। हँ, ओहि पौन घंटामेसँ जखन शुद्ध कए बिस मिनट बीति गेल तखन एगो कूटक बक्सामे किछु हिन्दी पत्रिका लेने एकटा बच्चा आएल आ सुटसँ आँखिक आगाँमे एगो सरस-सलिल चमका कए बाजल--------
" लिजिएगा हो "
हम प्रतिप्रश्न करैत पुछलिऐ-----
" मैथिली पत्रिका रखैत छहक "
हमर प्रतिप्रश्नक उत्तरमे ओहो प्रतिप्रश्न करैत पुछलक---
" माने का "
हम कहलिऐ-----
" जेना हाल-चाल छै "
ऐ बेर ओ मूड़ी डोलबैत दीर्घ " ओ " केर उच्चारण केलक आ बकसासँ एकटा पोथी निकालि देखबैत बाजल------
" इहे ह"
आ अनचोकेमे भोरे-भोर एकटा जुआन छौंडीक नाङट फोटो आँखिक सोंझा आबि गेल आ संगमे गरमी थोड़ेक सेहो सनसनी आ तनतनीक अतिरिक्त। हम ओकरा फेर पुछलिऐ----
" ई नै हो, ओ जे मणिकांत झा निकालै छथिन्ह से "
ओ छौड़ा चट्ट पोथीकेँ भीतर राखैत बाजल----
" न ऊ सभ हमरे पास नहीं होगा"
आ सरसराइत ओ चल गेल। आ हम ओही ठाम ठंडीमे गरमीक अनुभव करैत रहि गेलहुँ मात्र एकट बसक प्रतीक्षामे।
10 जनवरी ( समय भोरक 7.50 मिनट)--- बस अपना नियत समयसँ लेट भए गेल संगहि-संग कच्छमच्छी सेहो ढ़ूकए लागल। एहने समयमे पता लागल जे हमरा गामक तँ नै मुदा हमर गामसँ तीन गाम पाँछाक बस फल्लाव ठाम लगतै। मोनमे कच्छमच्छीकेँ लेने ओहिठाम पहुँचलहुँ मुदा बस नै आएल छल। ओना ओकर एबाक समयों नै भेल छलै। जे-से फेर हम लगीचक चाहक दोकानमे बैसलहुँ आ चाह पीबाक लेल बाध्य भेलहुँ। चाह खत्म भेल। नियत समय सेहो पूरल। आशचर्य, बस अपना स्थानपर आबि गेल छल। पाइ दैत फुर्तीसँ हम उठलहुँ आ बसमे चढ़ि आगूक सीट दफानलहुँ। आब जँ अहाँ सभ साकांक्ष हएब तँ हमरासँ पूछि सकैत छी जे आगुएक सीट किएक अहाँ बीचोमे तँ बैसि सकै छलहुँ। बंधु ई सत्य जे हम बीचोमे बैसि सकैत छलहुँ मुदा जा धरि कोनो बाध्यता नै हो हमरा अगुअइते नीक लगैए की पछुअइते। अस्तु बसमे लोक मतलब रंग बिरही माल-जाल भरलाक पछाति कंडक्टर ड्राइवरकेँ प्रस्थान करबाक इशारा केलकै। बस तँ प्रस्थान करबे करतै मुदा अहाँ सभ नै प्रस्थान करू। आब हम फेर मतलाबक गप्पपर अबैत छी। बस बाघ मोड़सँ होइत बेला मोड़ आ तकरा बाद दड़िभंगा-जयनगर नेशनल हाइवे पकड़लक आ हनहनाइत चलए लागल। हनहनाइत माने ओतेक तेजी जे की रोडक कंडीशन देकैत क्षम्य छै। हँ तँ लिअ एतबे देरमे बस खिरमा चौक पहुँचि गेल आ अपन गनतव्यसँ मात्र आध घंटाक दूरीपर अछि।
एहि चौकपर एकटा जनानी बसमे चढ़लीह आ हुनक संगमे एकटा बच्चा आ मर्द सेहो। आब जनानी, बच्चा आ मर्दक बीच की संबंध छै से हमरा नै पता। भए सकैत अछि जे ओ दूनू पति-पत्नी होथि वा भाए-बहीनि वा अन्य कोनो--। किछु भए सकैत छै।
एखनो एहन समय छै जँ कोनो युवक-युवती एक संगे देखा गेल तँ लोक ओकर संबंधक व्याख्या प्रेमेक स्तरपर करैत छै। एहि छोड़ि आरो कोनो संबंध भए सकैत छै ई सोचबाक फुरसति केकरो लग नै छै।
ओह, हम फेर भसिआएल जाइत छी। हँ, तँ जखन बस खिरमा चौकसँ आगू बढ़ल तखन बच्चा अपन स्वभावक अनुरूपेँ चारू कात मूँह घुमेनाइ चालू केलक। आ जखन कोनो बच्चा कौतुक करए लागए तँ ओकर आगू-पाछू बलाक मोन सेहो कौतुक करए लागैत छै। चाहे बूढ़ हो की जुआन। आ एकर कारण जे होइक।
तँ बच्चाक देखाँउस एकट अन्य युवक सेहो करए लागल जे पाछूक सीटपर बैसल छल। बच्चा किछु देर धरि देखैत रहल आ एकै बेर भभा कए हँसए लागल। हमर बगलमे बैसल एकटा युवक ऐ क्रियाकलापकेँ देखि बाजल--- देखिऔ घाघकेँ। बच्चाकेँ हँसा ओकर माएकेँ लोभेतै।
हम किछु नै बजलहुँ। जरूरते की छल। मुदा सोचबाक लेल बाध्य छलहुँ। की हँसी खाली स्त्रीकेँ फँसेबाक लेल होइत छै अथवा हँसबाक लेल कोनो विशेषे कारण वा समय होइत छै। हमर मोन नै मानैत छल। मुदा प्रमाण तँ युवक सद्यः देने छलाह जे हँसीक उपयोग मात्र एही सभहँक लेल करैए लोक।अहाँ सभ हमर सोच हमर विचारक खंडन करब जे एहन गप्प नै छै। आ हमहूँ मानैत छी जे एहन गप्प नै छै, मुदा जखन कोनो शोधकर्ता कहलकै जे हँसी जरूरी छै स्वास्थ्यक लेल आ तकरा बाद जे लाफ्टर कल्ब, शो इत्यादि चलल छै तकरा देखि मानए पड़ल जे हँसीक मात्र एकै-दूटा उपयोग छै।
मनुख लग आब स्वाभाविक हँसी नै छै। स्त्री फँसेबाक नामपर वा नीक स्वास्थ्यक नामपर हदसँ बेसी हँसैत लोककेँ देखि ई विश्वास करब कठिन छै जे ऐ ठाम केओ कनितो हेतै। अमीरसँ गरीब सभ हँसि रहल लाफ्टर शोकेँ सहारे मुदा स्वाभाविक नै। एहि मामिलामे पाइ कोनो विभाजक नै।
दूध पिबैत लोक आ माँड़ पिबैत लोक दूनू एकै लाफ्टर शो के देखि हँसैत अछि आ कामना करैत अछि जे भरि दिन भरि राति एहने सुखद हुअए। मुदा से की संभव छै-------।
आ एकै झटकामे बस रूकल संगहि-संग हमर विचार सेहो। बसक गंतव्य आबि गेल छल मुदा हमर नै। हमरा एखन तीन गाम आरो पार कारबाक अछि। मुदा जा धरि हम ऐ तीन गामकेँ पार करैत अपन गाम पहुँची, अहाँ सभ कोनो ने कोनो लाफ्टर शोकेँ देखू, बलजोरीसँ हँसू आ ऐ भ्रममे रहू जे हमर स्वास्थ्य सुधरल जा रहल अछि।
ई कथा रहुआ-संग्राममे आयोजित " सगर राति दीप जरए" मे पढ़ए लेल रहए मुदा ओतए सभ सूति रहल रहथि। तकर विरोध करैत हम ई कथा नै पढ़ने रही।


text:
हाल मे ग्रिड फेल हेबाक स बीस स बेसी राज्य मे हाहाकार रहल। तमाम एहन पक्ष अछि जाहि पर चर्चा नहि भ रहल अछि, जे बिजली क एहि ताजा संकट क पाछु क पैघ वजह अछि। बाजारीकरण क शुरुआत क बाद स इ साफ भ चुकल अछि जे सरकार निजी उत्पादन कंपनी कए लावारिस नहि छोडि रखने अछि। एहि तरहक आपदा सरकार निजी कंपनी कए फायदा पहुंचेबा लेल देश पर थोपि रहल अछि। बिजली मंत्री सुशील कुमार शिंदे कए ग्रिड संकट क संगहि गृहमंत्री बना देल गेल। संभवतया ओ सरकार क मंशा आओर जरूरत क मुताबिक काज करि रहल छलाह, जेकर कारण स हुनका पदोन्नति जरूरी छल। पत्रकार सत्येन्द्र प्रताप सिंह आ भीम कुमार सिंह अपन एहि आलेख मे विस्तार स इ बुझेबाक प्रयास केलथि अछि जे कोना आ किया सरकार देश मे बिजली संकट पैदा क रहल अछि आखिर एहि स निजी क्षेत्र कए कोना फायदा पहुंचायल जा रहल अछि आ देश क आम जनता कोना बिजली क करंट झेलबा लेल तैयार भ रहल अछि। – समदिया
—————————————-
भारत मे बिजली क मांग लगातार बढि रहल अछि। उत्पादन कम हेबाक आ मांग बेसी हेबाक कारण बिजली संकट अछि। हालांकि सरकारी आंकडा क मुताबिक आइ सेहो तीस करोड़ भारतीय कए बिजली नसीब नहि अछि। शहरीकरण, औद्योगीकरण, बिजली स चलि रहल सामान क निर्भरता आदि तमाम कारण अछि, जाहि स बिजली क मांग लगातार बढि रहल अछि। हाल मे ग्रिड फेल हेबाक स बीस स बेसी राज्य मे हाहाकार रहल। तमाम एहन पक्ष अछि जाहि पर चर्चा नहि भ रहल अछि, जे बिजली क एहि संकट क पाछु क पैघ वजह अछि। बिजली मंत्री सुशील कुमार शिंदे कए ग्रिड संकट क संगहि गृहमंत्री बना देल गेल। संभवतया ओ सरकार क मंशा आओर जरूरत क मुताबिक काज करि रहल छलाह, जेकर कारण स हुनका पदोन्नति जरूरी छल।
आउ पहिने आंकडा पर नजरि दी… भारत मे केंद्र सरकार, राज्य सरकार आ निजी कंपनी बिजली क उत्पादन करैत अछि। कुल उत्पादन मे राज्य सरकार (स्टेट सेक्टर) क उत्पादन क्षमता 86,275.40 मेगावाट, केंद्र सरकार क उत्पादन क्षमता 62,073.63 मेगावाट आओर निजी क्षेत्र क उत्पादन क्षमता 56,991.23 मेगावाट अछि। एहि तीनू क उत्पादन प्रतिशत क्रमशः 42.01, 30.22 आओर 27.75 अछि। कुल मिलाकए भारत क उत्पादन क्षमता 2,05,340.26 मेगावाट अछि। एखन केंद्र आ राज्य सरकार आ हुनकर प्रतिष्ठान सब बेसी बिजली उत्पादन क रहल अछि।
बढि रहल उत्पादन मे निजी क्षेत्र क भूमिका
इ आंकडा ओहिना स्थिर रहै वाला नहि अछि। बिजली उत्पादन मे निजी क्षेत्र क हिस्सेदारी सेहो ठीक ओहिना बढि रहल अछि जेना अन्य क्षेत्र मे। एहि क्षेत्र मे सेहो देश क पैघ पैघ कंपनी उतरि चुकल अछि। राज्य सरकार क संग विभिन्न मॉडल पर बिजली उत्पादन लेल समझौता भ रहल अछि। इ सब राज्य मे एतबा तेजी स भ रहल अछि जे अगिला किछु साल मे निजी क्षेत्र क सबटा परियोजना स्थापित भेलाक बाद हिनकर हिस्सेदारी बिजली उत्पादन करि रहल सरकारी कंपनी स बेसी भ जाएत।
निश्चित रूप स बिजली कंपनी मुनाफा कमेबा लेल मैदान मे उतरल अछि। हिनका सब कए सबटा सुविधा सरकार मुहैया करा रहल अछि। कर्ज क काउंटर गारंटी हुए, बिजली क खरीद हुए, या जमीन उपलब्ध करेबाक मामला। बस एखन समस्या इ अछि जे नियंत्रित आ सब्सिडी वाला क्षेत्र हेबाक कारण स कंपनी अपन मुताबिक, यानी मांग आ आपूर्ति क आधार पर प्राइस सर्चिंग क सुविधा नहि पाबि रहल अछि।
बाजारीकरण क शुरुआत
विद्युत अधिनियम 2003 पेश भेलाक बाद बिजली बाजार क हाथ मे देब शुरू भ गेल छल। अधिनियम क धारा 42 मे खुलल बाजार मे बिजली क खरीद फरोख्त क अनुमति द देल गेल। केंद्रीय विद्युत नियामक आयोग स लाइसेंस हासिल करलाक बाद एहन करब संभव बनाउल गेल। मामला बाजार मे आयल त प्राइस डिस्कवरी सेहो मांग आ आपूर्ति क आधार पर भेल। दाम बहुत बेसी निकलल। भारत मे वितरण प्रणाली पर सरकारी नियंत्रण बहुत बेसी अछि। 27 जून 2008 कए इंडियन एनर्जी एक्सचेंज क उदय भेल। खुलल बाजार मे बिजली क खरीद फरोख्त शुरू भेल। राजनीतिक आ अन्य मजबूरी क कारण राज्य सरकार कए खुलल बाजार स बिजली कीनब मजबूरी अछि। कखनो कखनो त हालत इ होइत अछि जे बिजली क दाम 15 टका प्रति यूनिट स बेसी पर पहुंच जाइत अछि आ निश्चित रूप स राज्य सरकार क ऊपर एकर बोझ पडैत अछि।
मुनाफा लेल इंतजाम
एहन नहि अछि जे केंद्र सरकार निजी उत्पादन कंपनी कए लावारिस छोडि रखने अछि आ सबटा ध्यान सरकारी खजाना कए ठीक करबा पर अछि। एखन राज्य क बिजली वितरण कंपनी भयंकर घाटा मे अछि। राज्य क बिजली बोर्ड सब पर बकाया 1.5 लाख करोड़ टका पर पहुंच गेल अछि। एकर पुनर्गठन लेल केंद्र सरकार राज्य पर दबाव बना रहल अछि। चुनावी गणित कए देखैत सरकार एकरा बर्बाद करबा मे कोनो कसर नहि छोडि रखने अछि, इ सही अछि। किसान स लकए कारोबारी तक कए सस्ता बिजली मुहैया कराउल जा रहल अछि। मुदा एकर भरपाई या एकर संतुलन बनेबा क कोनो खास मुहिम नहि अछि। असल खेल निजी क्षेत्र क चलि रहल अछि। बिजली उत्पादक कए किछु बिजली खुलल बाजार क माध्यम स बेचबाक छूट भेटल अछि। उद्योगपति सेहो सरकार क सस्त बिजली पर निर्भर छथि आ किसान, घरेलू उपभोग करनिहार अन्य लोक सेहो। मुदा निजी क्षेत्र क बिजली क अगर खरीदार नहि भेटत त निजीकरण क खेल बिगड़ब तय अछि। आब राज्य पर दबाव बढ़ाउल जा रहल अछि जे अगर ओ अपन लोक कए बिजली देबाक सोचैत अछि त ओकरा निजी क्षेत्र स महग बिजली किनबाक चाही। जखन कि सरकारी क्षेत्र क बिजली निजी क्षेत्र स कई गुणा सस्ता अछि।
कोयला क खेल आ सरकार क पैंतरा
देश क बेसीतर बिजली कंपनी ईंधन लेल कोयला पर निर्भर अछि, जेकर आपूर्ति मुख्य रूप स कोल इंडिया करैत अछि। पिछला किछु साल मेजेतबा तेजी स ताप विद्युत संयंत्र लगाउल गेल अछि ओतबा तेजी स देश मे कोयला क उत्पादन नहि बढल अछि। जाहिर अछि, कोयला क मांग आ आपूर्ति मे काफी अंतर आबि गेल अछि। एहन स्थिति मे कोल इंडिया बिजली कंपनी कए हुनकर जरूरत क हिसाब स कोयला क पर्याप्त आपूर्ति नहि क पाबि रहल अछि, लिहाजा कंपनी कए कोयला क आयात करबा लेल कहल जाइत अछि जे बहुत महंगा सौदा अछि। जे कंपनी एहन सौदा नहि करैत अछि ओ पूरा क्षमता स उत्पादन नहि करि पाबि रहल अछि।
एहन मे ओकर लाभ कम भेल जा रहल अछि। एहि कारण स निजी कंपनी सब खेमेबाजी शुरू केलक आ कोयला क नियमित आ पर्याप्त आपुर्ति सुनिश्चित करेबा लेल सरकार पर दबाव बना देलक। आब चूंकि देश मे कोयला उपलब्ध करेबाक सबस पैघ साधन कंपनी कोल इंडिया अछि, एहि कारण स एहि पर दबाव सबस बेसी देल गेल। इ सार्वजनिक क्षेत्र क इकाई छी। प्रधानमंत्री कार्यालय कोल इंडिया स कहलक जे ओ अनिवार्य रूप स बिजली कंपनी कए हुनकर जरूरत क कम-स-कम 80 फीसदी क कोयला क आपूर्ति करए। मुदा कंपनी क निदेशक मंडल एहन कोनो भरोस देबा मे आनाकानी क देलक। कंपनी क दलील छल जे कोयला क मांग जाहि प्रकार स बढि रलि अछि ताहि प्रकार स कोयलाक उत्पादन नहि बढि रहल अछि। किया त नव खदान क मंजूरी बहुत मुश्किल स भेट रहल अछि।
दोसर दिस सरकार पर निजी बिजली कंपनी क दबाव बदस्तूर बनल रहल। ओ सरकार कए इ बुझेबा मे सफल रहल जे हुनका लेल कोयला क आपूर्ति सुनिश्चित नहि भेल त एहि क्षेत्र मे नव निवेश बाधित होएत आ मौजूदा संयंत्र स सेहो उत्पादन नहि भ सकत, जखनकि देश मे बिजली क मांग बढैत जा रहल अछि।
दरअसल, इ मामला कनि पेचीदा अछि। कोल इंडिया एहि क्षेत्र क कंपनी कए हुनकर जरूरत क 65 फीसदी कोयला क आपूर्ति करबा मे सक्षम अछि। एहन मे कंपनी कए 15 फीसदी कोयला क आयात करबा क जरूरत अछि, जेकर लागत बेसी अछि। जाहिर अछि, एहन करबा स निजी कंपनी बचबाक कोशिश करत किया त एहन मे ओकर लाभ प्रभावित होएत। एकर साफ अर्थ इ भेल जे बिजली कंपनी कए देश मे मांग आ आपूर्ति मे संतुलन क चिंता कम अछि आ मुनाफा घटबाक आशंका बेसी। ओकरा लेल इ परेशान हेबाक इ सही कारण भ सकैत अछि। मुदा एहि मसला पर सरकार जेतबा गंभीरता देखेलक ओकर कारण बुझबा मे नहि आबि रहल अछि। सरकार जखन देखलक जे कोल इंडिया क निदेशक मंडल कोयला क 80 फीसदी आपूर्ति सुनिश्चित करबा लेल तैयार नहि भेल, त ओ एकटा ऐतिहासिक डेग उठेलक, जे निजी कंपनीक जेतबा हित मे रहल ओतबे देशअहित मे कहल जा सकैत अछि। केंद्र सरकार राष्ट्रपति क हाथ स आदेश जारी करवा देलक जे कोल इंडिया कए कोनो हाल मे बिजली कंपनी क संग ईंधन आपूर्ति करार (एफएसए) करबाक अछि जाहि करार क तहत कोल इंडिया कए कहुना कंपनी कए 80 फीसदी कोयला क आपूर्ति सुनिश्चित करबाक अछि आ यदि कोल इंडिया एहन नहि क सकल त ओकरा जुर्मान दियए पडत। सीधा गप इ जे कोल इंडिया बिजली कंपनी कए एहि पैमाना पर कोयलाक आपूर्ति सुनिश्चित करबा मे सक्षम नहि अछि। ओकर क्षमता महज 65 फीसदी आपूर्ति सुनिश्चित करब अछि। एहन मे ओकरा अतिरिक्त 15 फीसदी कोयला आयात करै पडत किया त फिलहाल ओकर उत्पादन मे ओतबा बढ़ोतरी क गुंजाइश नहि अछि। एहि स्थिति मे निश्चित रूप स कोल इंडिया क मुनाफे पर करारा झटका लागल आ निजी कंपनी क मुनाफा आसमान पर पहुंचत। किया त महग कोयला आयात क कोल इंडिया एहि निजी कंपनी कए सस्ता दाम पर मुहैया कराउत। जखन कि निजी कंपनी आहि स उत्पादित बिजली कए सरकारी कंपनी क मुकाबले कई गुना दाम पर राज्य सरकार कए बेचत।
किछु एना ध्वस्त होइत अछि ग्रिड
आउ एकटा उदाहरण लैत छी। मानि ली जे दिल्ली स लखनऊ क रेल भाड़ा 250 टका अछि। रेल विभाग आधा सीट तत्काल कोटा मे करि ओकर दाम 750 टका करि दैत अछि। अहां कए लखनऊ तक क यात्रा करबाक अछि आ दलाल या कोनो अन्य माध्यम स अहां कए ओ टिकट 500 टका मे भेट जाए त स्वाभाविक रूप स अहां 750 टकाक टिकट नहि कीनब। भले इ थोड बहुत गैर कानूनी किया नहि कहल जाए। अगर रेल विभाग क 750 टका क टिकट नहि बिकायत त ओ दबाव बनाउत जे 500 टका वाला अवैध टिकट क बिक्री बंद कराउल जाए, जाहि स ओकर 750 टकाक टिकट बिका सकए।
जे हाल ओहि लखनऊ क यात्री क अछि, किछु ओहने हाल राज्य क सेहो अछि। खुलल बाजार मे बिका रहल बिजली क मात्रा बढ़ाउल जा रहल अछि। राज्य क खस्ताहाल बिजली कंपनी कए महंग बिजली कीनब मजबूरी भ चुकल अछि। बिजली कटौती पर जनआंदोलन, विरोध प्रदर्शन क वजह स राज्य पर दबाव होइत अछि जे ओ कटौती मे कमी आनए। एहन मे खस्ताहाल बिजली कंपनी अपन कोटा स बेसी बिजली ग्रिड स खींच लैत अछि। हालांकि ग्रिड कोड सेहो बनाउल गेल अछि आ बेसी बिजली खींचबा पर जुर्माना क सेहो प्रावधान अछि। मुदा राज्य सरकार कए इ सस्ता पडैत अछि जे ओ ग्रिड स बेसी बिजली खींच लियए आओर जुर्माना भरि दियए। जुर्माना क संग जे रकम राज्य चुकबैत अछि ओ खुलल बाजार स बिजली कीनबाक तुलना मे काफी सस्त पडैत अछि। एहन मे जखन मांग चरम पर होइत अछि त ग्रिड ध्वस्त हेबाक घटना सामने आबि जाइत अछि।
एकर बावजूद एहन नहि अछि जे खुलल बाजार स बिजली राज्य नहि कीन रहल अछि। जेना जेना बिजली उत्पादन मे निजी क्षेत्र क हिस्सेदारी बढत, एकर मात्रा सेहो बढ़त। खुलल बाजार मे बिजली क बिक्री बेसी भेला पर कीननिहार क जरूरत होएत। कीननिहार सेहो एहन हेबाक जाची जे हो-हल्ला नहि करे। चुपचाप जे दाम तय क दी ताहि पर बिजली लैत जाए। इ तखने संभव अछि, जखन वितरण प्रणाली पर सरकार क नियंत्रण खत्म भ जाए अओर कारोबारी क इच्छा क मुताबिक बिजली दर तय हुए। हुनकर निवेश पर हुनका मनचाहा मुनाफा हुए। मुदा एखन एहन संभव नहि भ पाबि रहल अछि। राजनीतिक बाध्यता क चलते बिजली पर सरकार क नियंत्रण बरकरार अछि। संगहि इ आम लोकक जरूरत बनि चुकल अछि। अगर सीधा एकरा निजी क्षेत्र क हाथ सौंपल जाइत अछि त एकरा पैघ विरोध क संभावना बनैत अछि। एहन मे उत्पादन क निजीकरण, वितरण प्रणाली क निजीकरण फेर कंपनी कए दाम तय करबाक छूट। इ सिलसिला लगातार चलि रहल अछि। सरकार कए इ करबा मे देशक मध्यम वर्ग मदद क रहल अछि, कया त इ वर्ग सबस पहिने हल्ला करैत अछि जे सरकार इ काज ठीक स नहि करि पाबि रहल अछि एकरा निजी हाथ मे देल जाए।
सरकार क मंशा क भेल जीत
सरकार क मंशा स्पष्ट अछि। बिजली क सेहो निजीकरण हुए आ कंपनी सब ओहि स सेहो मुनाफा काटे। आम लोकक निर्भरता एहि पर बहुत बेसी बढि गेल अछि। मजबूरी अछि जे लोक बिजली कीनबे करत, बाजार मे मांग ओकर दाम तय करि देत। बिजली क ग्रिड फेल भेला पर सरकार क अकर्मण्यता, मंत्री क विफलता आदि क कारण सरकार आ मंत्री कए जनाक्रोश क सामना करै पडल। राज्य सरकार पर सेहो आरोप लागल। संगहि उपभोक्ता एकरा लेल सेहो मानसिक रूप स तैयार भ गेलथि जे निजी क्षेत्र कए बिजली देला स व्यवस्था सुधरि जाएत, सरकार, मंत्री, सरकारी कर्मचारी सब चोर छथि। स्वाभाविक रूप स बिजली मंत्री क जीत भेल अछि। सरकार एहि काज लेल हुनका पुरस्कृत सेहो क देलक अछि।
(एहि आलेख मे देल आंकडा सरकारी अछि, जखनकि विश्लेषण आ विचार लेखक क अपन छी)
maithili news, mithila news, bihar news, latest bihar news, latest mithila news, latest maithili news, maithili newspaper


text:
पटना। मुख्यमंत्री नीतीश कुमार कहला अछि हुनकर पार्टी प्रणब मुखर्जी कए एकटा कांग्रेसी उम्मीदवारक रूप मे समर्थन नहि देलक अछि, बल्कि समर्थन हुनक बंगाली हेबाक कारण स देल गेल अछि। भाजपा क पूर्व विधान पार्षद संजय झा कए जदयू मे शामिल करबाक अवसर पर पत्रकारक सवाल क उत्तर दैत मुख्यमंत्री कहला जे संयुक्त प्रगतिशील गठबंधन संग कोनो तालमेल करबाक विचार नहि अछि। ओ कहला जे प्रणब कए बंगाल स हेबाक कारण हुनक समर्थन कैल गेल अछि।
ओ कहला जे प्रणब स इ आग्रह सेहो कैल गेल अछि जे राष्ट्रपति बनलाक बाद ओ अपन पहिल आधिकारिक यात्रा बिहार क करथि। ओ कहला जे मुखर्जी एकटा वरिष्ठ राजनेता छथि, मुदा बंगाल स पहिल बेर ककरो राष्ट्रपति बनबाक मौका भेटल अछि। बिहार सौ साल पूर्व धरि बंगाल क हिस्सा रहल अछि। ताहि लेल हम प्रणब स निवेदन केलहु अछि जे ओ राष्ट्रपति बनलाक बाद पहिल यात्रा बिहार क करथि किया त बिहार प्रथम राष्ट्रपति डा.राजेंद्र प्रसाद क जन्मस्थली अछि। हमरा उम्मीद अछि जे मुखर्जी एहन करताह। ओडिशा क मुख्यमंत्री नवीन पटनायक द्वारा लगाउल गेल आरोप नीतीश कहला जे हुनकर गप क जानकारी नहि अछि। ज्ञात हुए जे श्री पटनायक कहने छलाह जे प्रणब मुखर्जी बिहार सन राज्य कए विशेष पैकेज द कए वोट जुटेलाह अछि।
धर्मनिरपेक्ष प्रधानमंत्री क सवाल पर नीतीश कहला जे इ गप ओ एकटा साक्षात्कार मे सवालक उत्तर दैत कहने छलाह। इ हुनक निजी विचार अछि। नीतीश कहला जे हम एहि पर आइ सेहो कायम छी आ एहि मे गलत की अछि। मुख्यमंत्री कहला जे भाजपा संग गठबंधन किछु शर्त क संग भेल अछि आ भाजपा कए इ गप बुझल अछि।
एकटा अन्य सवालक उत्तर मे मुख्यमंत्री आरोप लगेलाह जे केंद्रीय कोयला मंत्री श्रीप्रकाश जायसवाल ऊर्जा मंत्री सुशील कुमार शिंदे क सिफारिश कए दरकिनार क कोल लिंकेज क मांग ठुकरा देलथि अछि। नीतीश कुमार कहला जे बरौनी ताप संयंत्र क विस्तारीकरण लेल कोल लिंकेज पर सर्वदलीय शिष्टमंडल उम्मीद क संग प्रधानमंत्री स भेंट केने छल, मुदा कोनो फायदा नहि भेल। मुख्यमंत्री कहला जे भरोस छल जे बरौनी क पुरान संयंत्र कए भेटल कोल लिंकेज जेकां 500 मेगावाट क विस्तारीकरण लेल स्वत: लिंकेज द देल जाएत, मुदा एहन नहि भेल। कोयला लिंकेज नहि भेटब बिहार संग घोर अन्याय अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
मुंबई बिहार क लोक लेल पसंदीदा जगह नहि
गरीब मराठी कए सेहो बिहारी बता रहल छथि राज ठाकरे
माधवी राजाध्यक्ष
मुंबई। एमएनएस प्रमुख राज ठाकरे क दाबा क पोल खुलि गेल अछि। ताजा सरकारी आंकडा क अनुसार मुंबई बिहारक लोक लेल पसंदीदा महानगर नहि अछि आ मुंबई मे ज्यादातर ‘बाहरी लोक’ कोनो आन राज्य क नहि, बल्कि महाराष्ट्र क दोसर हिस्सा स अबैत छथि। नैशनल सैंपल सर्वे ऑर्गनाइजेशन ( NSSO) क 64म राउंड क डेटा स पता चलैत अछि जे मुंबई मे बाहर स आबि रहल लोक मे स करीब 70 फीसदी केवल महाराष्ट्र क गाम स आबि रहल लोक अछि।
आंकडा क मुताबिक बिहार, उत्तर प्रदेश या ओडिशा सन दोसर राज्य क शहरी इलाका स महाराष्ट्र क कोनो शहर मे अगर एकटा प्रवासी अबैत अछि त महाराष्ट्र क बाकी हिस्सा स 3टा लोक अबैत अछि। ठीक एहने गप गाम पर सेहो लागू होइत अछि। महाराष्ट्र मे शहरी इलाका क 1,000 प्रवासी मे स 370 महाराष्ट्र क गाम स अबैत छथि। जखन कि 198 राज्य क सीमा स लागल गाम स अबैत छथि। आंकड़ों स इ सेहो पता चलैत अछि जे बिहारी प्रवासी क मुद्दा बढ़ा-चढ़ाकए पेश कैल गेल अछि। इंस्टिट्यूट ऑफ ह्यूमन डिवेलपमेंट क अमृता दत्ता लेबर मार्केट क अध्ययनक बाद कहलथि जे मुंबई बिहार क लोक लेल आब पसंदीदा जगह नहि रहल। ‘दिल्ली-एनसीआर 25.4 फीसदी प्रवासी क संग सबस ऊपर अछि। एकर बाद पंजाब 21.2 फीसदी अछि। महाराष्ट्र मे त महज 8.5 फीसदी प्रवासी रहि रहल छथि।
टाइम्स ऑफ इंडिया रिपोर्ट क सीरीज मे एहि ट्रेंड कए पहिने सेहो देखबैत रहल अछि। 17 फरवरी, 2008 कए इ अखबार NSSO क आंकडा क हवाले स कहने छल जे महाराष्ट्र क शहरी इलाका मे 67.6 फीसदी प्रवासी राज्य क दोसर हिस्सा स अबैत छथि। 5 नवम्बर, 2008 कए अखबार TISS ( टाटा इंस्टिट्यूट ऑफ सोशल साइंसेज़) क डेटा क हवाले स कहने छल जे मुंबई मे आबि रहल 2.4 लाख लोक महाराष्ट्र दोसर हिस्सा स आबि रहल छथि।
आंकडा स इ सेहो पता चलैत अछि जे माइग्रेशन केवल नौकरी लेल नहि भ रहल अछि जेना कि राजनीतिक दल बता रहल छथि। महाराष्ट्र क शहरी इलाका मे 1,000 प्रवासी मे स 538, खासकए महिला, त ब्याह क कारण स आबि रहल छथि। एहि संबंध मे TISS क माइग्रेशन एक्सपर्ट डीपी सिंह कहला, ‘सबटा दिक्कत लेल प्रवासी कए जिम्मेदार बताकए चर्चा मे बनल रहब नेता लोकनि लेल आसान अछि। मुदा इ सवाल पूछल जेबाक चाही जे लोकल माइग्रेंट्स कए दल सब केतबा रोजगार दैत अछि।’ हुनकर मुताबिक 1960 क दशक मे मुंबई स सटल इलाका रत्नागिरि आ सिंधुदुर्ग स पैघ संख्या मे लोक आएल छलाह। ओ कहैत छथि, ‘मराठवाड़ा मे लंबा समय तक दिक्कत आ बेरोजगारी क वजह स ओहि ठाम स सेहो बहुत लोक मुंबई एलाह अछि।’
कपड़ा मिल कए बंद भेला स आ नवका कोनो इंडस्ट्रीज़ नहि लगबा स मुंबई मे रोजगार क अवसर काफी तेजी स घटल अछि। आंकडा स पता चलैत अछि जे मुंबई क मैन्यूफैक्चरिंग सेक्टर मे रोजगार 1961 मे 41 फीसदी स घटि कए 2001 मे 20 फीसदी रहि गेल। डीपी सिंह कहैत छथि जे कंस्ट्रक्शन एकटा ऐहन एरिया अछि जतए एखनो मजदूर क आवश्यकता अछि। जनसांख्यिकी विशेषज्ञ क मानब अछि जे मुंबई मे पॉप्युलेशन ग्रोथ खसला स एहन लगैत अछि जे माइग्रेशन या त खसल अछि बा स्थिर भ जाएत।
साभार : इकोनमिक्स टाइम्स
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
बनगाँव केँ आसपड़ोसक गाम सँ सेहो विशाल संख्या म' ग्रामीण सब एहि ठामक कृष्णाष्टमी देखय लेल अबैत छथि। ई मेला 3 दिन धरि चलैत अछि। एहि बरख ई मेला 14 अगस्त सोमदिन सँ शुरू भेल जाहिक आए समापन थीक। मेला केँ अवसर पर सांस्कृतिक नृत्य, नाटक आदिक आयोजन सेहो कैल जाएत अछि। तहिना एहि अवसर पर बाबाजीक मनपसन्द खेल कबड्डीक आयोजन सेहो कैल जाएत अछि, जाहि मेँ गामक लोक सामूहिक रूप सँ भाग लैत छथि।
हर बरख कृष्णाष्टमीक सुअवसर पर भगवान् श्रीकृष्ण समेत दर्जनों भरी भगवान् केँ नव मूर्ति बनाय विध - विधानपूर्वक पूजा - अर्चना कैल जायत अछि। बिसर्जन उपरान्त एहि ठाम कीर्तन आरंभ होइत अछि जे अनंत पूजा धरि चलैत अछि।
सोमदिन 14 अगस्त क' बनगाँव बाबाजी कुटी म' आयोजित तीन दिवसीय कृष्ण जन्माष्टमी मेलाक उद्घाटन संत खयाली ख़ाँ केँ बंगला पर मुख्य अतिथि अपर उपसमाहर्ता धीरेन्द्र कुमार झा, पूर्व विधायक आलोक रंजन आओर पूर्व विधायक संजीव झा दीप प्रज्वलित करि केलनि।
जन्माष्टमीक शुभ अवसरपर बनगाँव नगरी भक्तिमय वातावरण म' आकंठ डूबल अछि। भगवान् श्री कृष्ण केर अवतार भाद्रपद केर कृष्ण पक्षक अष्टमी तिथिक मध्यरात्रिकाल म' अत्याचारी कंस केँ विनाश करबाक लेल भेल छलन्हि। भगवान् कान्हाक मोहक छवि आओर मेला देखबाक लेल दूर-दूर सँ लोक सब बनगाँव पहुँचल छथि।